
Minister Oduber ta satisfecho dicon Aruba a 
sa di resalta te hasta den acuerdonan firma 

Ministert)duber ta satisfecho dicon Aruba a sa di resalta te hasta d 
acuerdonan firma _____—' ^ ^ * 

Cuba trjfust a'€ >e forma activo y 
te hasta agresivo den e formo 
con Aruba a prepara MOU 


ANA pasa a bishita Cuba cu un delegacion 
di Aruba unda despues a continua un dialogo 
extenso y trabou cu a conclui den firmamento 
di algun acuerdo entre e dos paisnan. 

A firma algun MOU p’asina concretisa tur e 
puntonan discuti. For di diferente ministerio 
y tambe for di e ministerio di inversionnan 
exterior por a scucha cu e bilateralnan ta 
completamente diferente mirando cu di biaha 
tabatin accionnan cu a tuma lugar, mirando cu 
un trabou proactivo a bin ta tuma lugar riba e 
diferente acuerdonan. 

Den cada seccion a palabra tur e agendanan 
di antemano kico nan ta bay ta sea ta den 
transporte, den agricultura of den cultura. 
Cada un di nan a palabra adelanta kico ta bay 


tuma lugar. 

E mandatario ta indica cu cada Minister cu 
a reuni cune a bisa cu ya no tin obstaculo 
mas a crea mesa di trabou, comision a wordo 
instala, nombernan a wordo menciona, a 
pone “deadlines” caba y awor mester cuminsa 
cumpli cu e palabracionnan riba cada un 
tereno. 

Pa loke ta trata e aspecto turismo y crucero, 
tambe a stipula deadline pa reunionnan tuma 
lugar pa mira e resultadonan. 

P’e aspecto di Cultura a pone claramente kico 
e materianan ta bay ta, kico e agendanan ta 
bay ta, cu un accion hopi agresivo su tras, cu 
intercambionan cultural cu ta bay tin den e 
diferente eventonan cu lo tuma lugar durante 
e aña aki. 


Hopi biaha ora firma cierto acuerdo, 
Gobiernonan ta pone un banda, pero e 
biaha aki Minister Oduber orguyosamente ta 
menciona cu e MOU nan t’asina bon prepara cu 
asina cu e acuerdonan keda firma por cuminsa 
mesora cu e mesanan di trabou. 

Por spera hopi movecion cultural awor cu e 
acuerdonan firma. E mandatario ta remarca e 
forma con Cuba di un edad hopi jong caba ta 
fomenta e balor di cultura. 

Conhuntamente cu organisacionnan local di 
Aruba lo traha cu expertonan di Cuba pa e.o. 
mira con lo por yega den un forma masal pa 
crea e interes cerca nos hobennan. 

Minister Oduber ta indica cu Cuba sigur lo por 

duna nos un man den e aspecto aki. A toca tambe e tema di 
nos monumentonan, unda Cuba a demostra su experticio. 
Kier busca un forma con pa baha gastonan, pero mantene 
e calidad halto cu nos a bin ta renoba nos herencia nan 
tangibel. Aruba tin hopi experiencia, pero semper ta bon 
pa keda explora otro opcionnan. 

Minister ta menciona cu nunca ta laat pa siña di paisnan 
cu ta haci den un forma hopi mas simpel pero cu ta resalta 
e cultura enormemente, creando asina henter un otro 
angulo. 

Edificionan di Cuba sigur ta un di e atraccionnan hopi 
grandi na Cuba, Minister Oduber ta indica cu pakico no 
siña di esnan cu ta haci esaki pa hopi mas aña cu nos. 

E mandatario ta indica cu e Ministernan na Cuba a gusta e 
forma activo y te hasta agresivo den e forma con a prepara 
e MOU nan. 

A prepara riba tur tema hopi pro activo, creando 
comisionnan cu diferente director di departamentonan 
na Cuba, a prepara plannan cu hecho, y esaki sigur a pone 
Aruba resalta compara cu otro acuerdonan cu a yega di 
sera anteriormente cu otro paisnan. 

Minister Oduber a keda hopi satisfecho cu tur e reunionnan, 
e ta sigur cu esaki ta un paso mas pa conserva nos raiz, nos 
cultura, pa nos por pasa esaki pa nos futuro generacionnan. 




Ta e intencion cu 

Diabierne awor lo 
firma e acuerdo 
final cu CITGO 

Pa cu reapertura di e refineria 


E EHECUTIVONAN di CITGO for di Houston, Texas ta na Aruba 
for di algun dia pa finalisa e acuerdo cu Gobierno di Aruba, pa cu 
reapertura di e refineria. 

Di acuerdo cu nos fuentenan, e ultimo parti di e negociacionnan ta 
indica cu pa diabierne awor e partidonan envolvi, esta CITGO, Gobierno 
di Aruba y Valero lo firma e acuerdo final y asina habri caminda pa cu 
CITGO converti e refineria den un up-grader. 

Manera ta conoci ta for di aña e negociacionnan aki ta tumando lugar, 
y como cu no a keda cla, a dicidi di prolonga e combersacionnan aki te 
cu 13 di mei cu ta diabierne awor. 

Manera menciona, tin tur indicacion cu lo firma e documento final 
diabierne awor, pendiente di aprobacion di Parlamento y fundacion 
di Aruba Refining Company cu lo lease e refineria cu CITGO. 

Segun nos fuente, e unico motibo pa no firma, si Gobierno di Nicolas 
Maduro, no kier suministra crudo pa Aruba, manera el a haci caba, 
tempo cu Aruba tabata negocia cu PetroChina. 

E situacion t’asina tenso na Venezuela, cu ningun hende sa kico de 
facto Presidente Nicolas Maduro mes ta desea. 

Peru Tour 20*16 


For more informatiorf ; 
Tel: 582-1992 


Email: sales@aldotravet.com 


Minister Otmar Oduber ta anuncia cu te cu 9 di 
mei 2016 ta honra operacion existente 

Tur Hotel mester 
regla un permiso 
nobo evitando un 
expansion di All- 
inclusive riba Aruba 


DIALUNA mainta, Minister 
Otmar Oduber durante un rueda 
di prensa a anuncia oficialmente e 
maneho pa logra un combinacion 
saludabel di acomodacion na 
Aruba.Gobierno a informa e 
propiedadnan cu te cu 9 di mei 
2016 tabatin un operacion All- 
inclusive of un mescla di plannan 
cu nan operacion existente lo 
wordo honra. 

E anuncio aki no mester ta un 
sorpresa pa e propiedadnan 


mirando cu un proposicion 
legislativo a wordo manda dia 
12 di april 2016 pa Parlamento 
incluyendo un sistema di permiso 
special pa hotelnan cu ta ofrece 
paketenan di All-inclusive, pero cu 
ta cuadra cu e “vergunningstelsel”. 

Den esaki ta stipula cu pa e 
propiedadnan cu no tin operacion 
All-inclusive cu nan por ofrece 
paketenan special di All-inclusive 
te cu un maximo di 20% di nan 
capacidad. 


Aruba ta riba 
posicion number 
1 entre 184 pais 
cu ta depende di 
Turismo. Un total 
di 88% di Aruba su 
GDP ta depende 
di Turismo y un 
91% di e forsa 
laboral tin di haber 
directamente of 
indirectamente cu 
Turismo. 

M i r a n d o e 
dependencia asina 
halto di Aruba rib’e 
sector di Turismo, 
ta un necesidad pa 
crea un maneho 
cu tin como interes general e 
bienestar di nos isla. 
Specialmente 
considerando e 
demanda creciente 
di proveedor di 
acomodacionnan y 
cu un interes halto 
pa e tipo di All- 
inclusive. 

E interes halto pa 
acomodacionnan 
di tipo All-inclusive, 
tanto den 


construccion nobo of pa tuma 
propiedadnan existente over y 
comberti esakinan, ta motibo 
principal pa cu e cambio den ley. 
Un analisis necesario a tuma 
luga unda a crea amiendanan 
legislativo cu e proposito pa 
formula un balans saludabel den 
e portofolio di e acomodacionnan 
na Aruba y consecuentemente 
un contribucion sano na nos 
economia. 

Contribucion na GDP tin un 
relacion directo inevitabel, na e 
mescla di acomodacion proponi. 
E ta representa un balans den e 
variacion di e tipo di acomodacion 
ofreci y na mes momento un 
maneho rib’e posibel dominio 
di All-inclusive como 
e unico tipo di 
acomodacion. 
Considerando e 




Avenida Milo J.Croes # 118 - A 
Tel: 5883948, Fax: 5883945, 
Dilanti Flora Market na Dakota, 
E-mail: doorhandle@setarnet.aw 


SLOTNAN Dl SEGURIDAD,SCHARNIER 
CU DIEVENPIN, DIEVENKLAUWEN, 
SLIDINGDOORPIN,RAAMUITZETTERS. 

vulnerabilidad di economia di 
Aruba, ta di vital importancia pa 
maneha e mescla di acomodacion 
riba nos isla. 

Pa e motibo aki mes Gobierno ta 
propone un sistema di permiso 
special pa hotelnan cu ta ofrece 
paketenan di All-inclusive, pero cu 
ta cuadra cu e “vergunningstelsel”. 

Na e momentonan aki e inventario 
di e cantidad di cambernan di e 
tipo All-inclusive ta na un 32% di 
e cantidad total. Kier inicia na e 
punto aki unda lo respeta locual 


t’ey caba te cu un maximo di 40% 
di e inventario di acomodacionnan 
na Aruba. 

Conforme e maneho di Gobierno 
pa respeta e situacion actual di e 
cantidad di acomodacionnan All- 
inclusive, e proposicion legislativo 
ta stipula cu pa haya un permiso 
pa opera un All-inclusive lo ta 
basa rib’e “vergunningstelsel” 
existente, unda cu pa e fecha di 
9 di mei 2016, pues na momento 
di e anuncio oficial, e propiedad 
cu tin e acomodacionnan tipo 


All-inclusive, tanto parcial of 
completo, lo haya un permiso pa 
esaki. E permiso lo ta vigente pa 
un duracion di 20 aña. Tur Hotel 
lo mester regla un permiso nobo 
y asina evita un expansion di 
propiedadnan All-inclusive riba 
nos isla. 

Gobierno ta para pa un balans 
saludabel di diferente tipo di 
acomodacion of di tipo di 
propiedadnan hotelero y no ta 
para pa un eliminacion completo 
di propiedadnan All-inclusive. 


Rason principal den esaki ta 
mirando e crecemento rapido di e 
mercado aki den e industria pa e 
siguiente 10 añay adicionalmente 
ta mira un crecemento di e 
concepto di All-inclusive te hasta 
den e mercado vacacional luhoso. 

Ta importante pa Aruba como 
producto keda competitivo, 
creando un balans sin elimina 
Aruba como posibel destinacion 
of pa e turistanan cu ta mira 
opcionnan vacacional cu ta inclui 
acomodacionnan All-inclusive. 



Service “Welcome Back” Event. 


All Mercedes-Benz owners are cordially invited for the Service “Welcome Back” event and a health check of your vehicle. 

Yrausquin, the official dealer of Mercedes-Benz in Aruba would like to welcome back all owners of a Mercedes-Benz for 
the Service “Welcome Back” Event. 

During this event you will meet the team, get a personal tour of our new facilities and your vehicle will receive a health 
check by the Mercedes-Benz Professionals. This Health Check of your vehicle will be courtesy of 
Yrausquin and Mercedes-Benz. 

When: From Wednesday the 25th till Friday the 27th of May 2016 between 8 am and 6 pm, with Friday being the 
Main Day. 

Where: Yrausquin, L.G. Smith Blvd 112, Oranjestad. 

* To assure the best service to you and your vehicle, we would prefer for you to make an appointment as soon 
as possible at telephone number 524 4480 or e-mail address info@yrausquin.com 


Mercedes-Benz 

The hest or nothing. 



YRAUSQUIN, L.G. Smith Boulevard 112, Oranjestad, Aruba . 

Tel: (297) 524 4444 / Fax: (297) 582 6661 / e-mail: info@yrausquin.com / www.yrausquin.com 

Edwin Abath di Relacionnan Exterior 

MOU cu Cuba ta 
trece un ceoperacion 
amplio riba 
diferente tereno 



DEN e delegacion cu a biaha pa 
Cuba recientemente tambe tabata 
presente Director di Departamento 
di Relacion Exterior di Aruba, Edwin 
Abath. E delegacion aki a wordo 
lidera pa Minister di Turismo Otmar 
Oduber, kende a participa den e di 
60 Conferencia Regional di World 
Tourismo Organization di Nacionnan 
Uni. 

Manera ta conoci, desde cu Cuba 
a cuminsa habri su portanan pa 
mundo, varios pais a cuminsa sondea e 
posibilidad con pa traha cu e isla grandi 
aki di Caribe cu tin hopi potencial, 
principalmente riba tereno di turismo cu 
nan bin ta desaroyando ultimo añanan. 

“Nos ta kere cu seramento di aliansa cu 
un gigante asina aki ta na su lugar, ya 
cu por haci uzo di e momento pa indica 
kico cada un ta nifica pa otro. Cuba tin 
hopi a siña di e experticio di casi 50 aña 
cu nos tin tras di lomba. 

E ta un experticio cu nos por ofrece 
Cuba,” Abath a splica. Y sigui bisa cu di 
otro banda e interes pa Cuba ta trece 


mas trafico den e area aki, cual lo pone 
atencion tambe pa Aruba. 

“E t’e momento husto pa sera e aliansa 
aki pa medio di e MOU sera riba tereno 
di Turismo, Agricultura, Transporte 
y Cultura. Ta bay mira con nos ta bay 
complementa otro.” 

E ehecutivo di Departamento di Relacion 
Exterior a sinti un interes grandi di 
Ministernan di Cuba p’e Aliansa nobo cu 
Aruba. Den esaki, Embahada di Reino 
estableci na Cuba tin su conexionnan cu 
por identifica tur e oportunidadnan cu 
por beneficia Aruba. 

Ya caba nan a duna un contribucion 
grandi pa firmamento di e MOU pa yega 
na un cooperacion estrecho entre Cuba 
yAruba. 

Esaki no ta prome biaha cu tin un 
relacion estrecho entre Aruba y Cuba, 
pasobra no mester lubida cu na inicio 
di siglo pasa un cantidad grandi di 
ciudadanonan di Aruba a biaha pa Cuba 
pa traha den tereno di cortamento di 
caña. 

Minister Paul Croes: 

Proyectonan Feria 
Social y Poder di 


Hubentud 
full swing 

AMBOS programa den nan di dos 
aña ta bayendo cu hopi optimismo. 
Un cantidad grandi di hoben ta 
participando activamente na e 
programanan social aki bou guia di 
diferente “youth coaches” p’asina e 
hobennan e aña aki conoce mas di e 
sector social. 

Idea tras di e programanan aki ta 
pa motiva hobennan pa nan ta mas 
activo den e sector social. Tambe ta 
pa mustra comunidad rib’e balor 
agrega di nos hobennan pa nos 
comunidad. 

Di e forma aki nos ta traha preventivo 


ta den 


tambe riba nos hobennan. 

Esaki ta evita cu nan ta haci mal 
escogencia den nan bida, Minister 
Paul Croes a agrega. 

Gobierno den su maneho social 
ta enfoca riba nos muchanan y 
hobennan cu varios programa di 
prevencion. Cu e programanan aki 
bo ta envolve henter e famia rond di 
motivacion di nos muchanan. Tambe 
ta siña e muchanan pa conoce y para 
pa nan derechonan. 

Enfoke principal di e programanan 
aki ta pa inspira hobennan pa sigui 
rib’e caminda corecto. 





Minister Paul Croes ta recorda publico: 

DPL y DIMAS ta 
brinda informacion 
y formularionan 
gratis 

Den esfuerso pa contraresta abuso 
den tramitacion di permiso 


MINISTER di Labor drs. Paul Croes a tuma nota 
di varios ciudadanonan cu ainda ta wordo cobra pa 
supuestamente haya un permiso di trabou. 

Pa motibo di esey Minister Croes kier adverti cu esaki ta 
keda un practica inecesario, ilegal e inhusto. 


SK 

Utilities Aruba nv 

Aandeelhouders van N.V. ELMAR; 

06 mei 2016, 

Met inachtneming van artikel 21 roep ik hierbij een Algemene Vergadering van Aandeelhouders 
bijeen te schelpstraat 12, op donderdag 19 mei 2016 om 10:00 uur. 

De agenda van deze vergadering luidt als volgt: 

1. Opening. 

2. Goedkeuring notulen AVA van 09 maart 2016. 

3. Commissariaat. 

4. Rondvraag. 

5. Sluiting. 

Nader informatie omtrent de agenda ligt ter inzage kantore Utilities Aruba N.V. 



“Si nan cobra bo sea 1.000,2.000,3.000 of mas placa pa 
haya un permiso, esaki por wordo denuncia pasobra cu 
e procedura aki ta gratis. Nos kier alerta tur ciudadano 
pa nan ta consciente di esaki”, asina Minister Paul Croes 
a denuncia ayera den un entrevista. 

Tin varios instancia oficial caminda cualkier persona por 
haya tur e informacion y servicio necesario pa loke ta 
trata permisonan. Departamento di Progreso Laboral y 
DIMAS ta e departamentonan encarga cu esaki. 

No ta necesario pa busca un tramitador, ni menos paga 
cantidadnan exorbitante di placa pa esaki. 

Minister Croes a mustra cu el a scucha di varios 
personanan cu inhustamente lo ta pagando pa por yega 
na nan permiso mientras cu esaki ta nan derecho. 
Ministerio di Labor y Ministerio di Admision di Stranhero 
a traha duro pa haci e procesonan aki transparente. 

Minister Croes ya caba a haci un peticion na e 
departamentonan concerni pa inicia un promocion di 
informacion na publico p’asina evita cu persona, pa 
motibo di ignorancia, ta paga loke no mester. 

“Si un persona cumpli cu e rekisitonan na DPL (cual 
4 siman arbeidsmarkt toetsing y despues control di 
afdeling admision) nan por bin na remarca pa un 
conseho positivo pa un permiso, sea un prome permiso 
of un extension,” Minister Croes a splica. 

Camara di Cemercie 
preecupa cu efecte di 
ley riba all-indusive 


CAMARA di Comercio y 
Industria (KvK) Aruba a tuma 
nota di un concepto di ley cu 
lo keda trata den Parlamento 
proximamente. Ta trata di un 
ley cu cambionan importante p’e 
ambiente den cual nos industria 
turistico (specificamente nos 
hotelnan) lo bay opera den futuro. 
Como cu ta trata di e unico pilar 
economico cu ta keda nos pais 
actualmente, KvK ta kere cu ta 
importante pa trece dilanti algun 
preocupacion. 

KvK a lesa e conseho di Raad van 
Advies rib’e concepto di ley aki 
cu e. o. a uza e termino huridico 
“détournement de pouvoir” 
(uzo di poder pa algo otro cu 
pa loke e ta duna), pa describi 
e forma inapropia di inclui e 
aspecto di “all-inclusive” den e 
ley existente, cu ta meramente 
pa reglamenta benta di alcohol, 
aspecto di uzo di espacio y aspecto 
di higiena den e empresanan 
hotelero y otro establecimento. 


Segun e concepto di ley tambe 
lo introduci un restriccion di 20 
aña p’e duracion di un permiso 
pa hotel/”all-inclusive”, cu lo por 
crea incertidumbre pa inversion 
den e sector aki, locual lo no ta 
un desaroyo desea y kisas lo por 
wordo studia un tiki mas di cerca. 

Ademas, e efecto di e concepto 
di ley lo wordo principalmente 
sinti dor di e hotelnan existente, 
mirando cu e lo afecta directamente 
e flexibilidad di por reacciona riba 
locual e mercado ta pidi.Aki por 
pensa p. e. na temporada “low 
season” unda hotelnan ta purba 
keda competitivo p’asina por 
sigura mas kamber bendi, cu na 
su turno ta nifica trabao continuo 
p’esnan laborando den e sector. 

Di parti di AHATA a mustra cu 
e crecemento grandi di ultimo 
añanan den cantidad di turista 
no tabata den sector “all- 
inclusive” sino den e sector di 
“otro acomodacion” pa cual 


e concepto di ley no ta regla 
practicamente nada, mientras cu 
supuestamente e sector aki tambe 
mester regulacion. 

Cualkier cambio di ley mester 
por tin efectonan positivo pa nos 
pais y nos comunidad y mester 
inclui participacion di esnan 
directamente afecta, den e caso 
aki e industria hotelero y esnan 
laborando eynan, mirando cu e 
sector aki ta emplea y/of impacta 
un gran parti di nos economia.E 
Memorie vanToelichting (MvT) di 
e concepto di ley aki ta referi na un 
raport di PricewaterhouseCoopers 
(PWC) rib’e tema aki, cu lo 
mester a forma e base p’e ley, y 
mirando e seriedad di e posibel 
impacto riba nos economia, lo ta 
deseabel pa por comparti e estudio 
aki cu tur stakeholder, p’asina 
conhuntamente por conclui si 
enberdad e solucionnan proponi 
den e concepto di ley lo por t’esun 
mas adecua. 

Camara di Comercio ta spera cu 


Gobierno ta dispuesto pa delibera 
rib’e topico cu e partnernan 
concerni p’asina por prepara un 
ley cu lo ta beneficia tur esnan 
envolvi, particularmente mirando 
e impacto y e importancia di e 
sector aki pa nos economia. 
Historia ta mustra cu leynan 
cu ta wordo impone asina ta 
traha negativamente. Nos no por 
permiti pa gamble cu nos unico 
pilar economico. 

KvK lo ta semper disponibel pa 
aporta na creacion di ley cu ta mas 
efectivo posibel y ta refleha e meta 
proponi. 

(Nota di Red: Aki un biaha mas, 
por sinti falta di e Dialogo Social, 
cu e Gobierno aki a cuminsa 
masha exitosamente y a logra 
hopi consensus. Pakico a para 
e Dialogo Social no ta conoci, 
pero e ley aki mes, ta un tópico 
cu merece discusión nacional cu 
tur stakeholder cu tin di haci cu 
turismo) 

Invitacion di Union 


Partido 




OPEN 


DAYS 


Democratico Internacional 
na PDR pa participa den 
convencion 


DEN rueda di prensa, Andin 
Bikker a duna di conoce cu Partido 
Democracia Real (PDR) a keda invita 
pa e organisacion Union Democratico 
Internacional, pa nan convencion na 
juli venidero.PDR tin ruman den e 
organisacion aki rond mundo, e. o. di 
e Partido Conservador cu ta goberna 
actualmente na Inglatera. 

Sr. Bikker a splica cu e “Nacional 
Republic Convention” ta e encuentro 
unda nan ta bay elegi e candidato cu lo 
bay representa nan den e Presidencial, 
na november venidero. 

PDR ta evaluando awor aki aki pa 
manda representante. 

Sr. Bikker ta haya ta un honor e 
invitacion aki pasobra con cu bay 
bin Aruba su mercado di turismo ta 
depende grandemente di turistanan 
for di Merca. 


“Na e convencion aki ta bay tin 
diferente Senador y Gobernadornan 
di diferente Estado, incluyendo esnan 
for di cual nos ta haya nos turismo for 
di dj’e”, el a bisa. 

Ademas, Aruba ta mara na e dollar 
Mericano, y e ta partner di turismo 
mas grandi cu Aruba tin y 
semper ta bon pa nos tin 
bon relacionnan cu 
Merca y no tin duda 
cu e oportunidad 
aki ta unico y un 
gran honor di 
a wordo invita j 
den e cuadro di 
International 
Democrat 
Union, y sigur 
PDR lo evalua su 
participacion na e 
convencion aki. 


Democracia Real 
(PDR) lo bin 
cu proposicion 
pa bin cu 
referendum 
revocatorio 


JtfflvunACi^ , 

-_AL democ. OEMOCMCIA r. 


iREAL DEMOCfL 
AREAL 


lEMOCRACIA REAt 


PARTIDO Democracia Real (PDR) 
semper ta bisa cu e pueblo no mester 
wordo lubida despues di eleccion. 
Ta palabranan di Andin Bikker, 
lider di PDR den rueda di 
prensa. 


BISHITA KOOYMAN 

DIADOMINGO 15 DI MEI 

Y RICIBI 

10% DI 
DESCUENTO 


RIBA TUR NOS PRODUCTONAN * 


Orario: 
9am - 2pm 


*Descuento no ta valido riba promocionan actual y 
productonan di departamento di stal y cement. 
Descuento ta valido solamente riba productonan cumpra 
y tuma riba dia 15-05-2016 y no riba special orders. 


Kooyman Megastore Aruba Av. E. J. (Watty) Vos 20 
Dialuna-Diasabra: 7am-6pm • Diadomingo: 9am-2pm 

www.kooymanbv.com • facebook.com/kooyman.megastore.aruba 

fun 


fun. ' 
miles 


El a bisa cu pueblo no a nace 
29 di februari, cu no ta cada 
cuater aña e ta haci aña.P’esey 
PDR su filosofia ta cu pueblo 
mester tin e derecho di wordo 
consulta, den e studiamento di 
e ley cu PDR a presenta diamars 
tocante e Ley di Corte Constitucional, 
a bin topa cu otro articulo den e 
Constitucion di St. Maarten cu ta bisa cu bo 
por tin un referendum revocatorio. 


Sr. Bikker a splica cu e Constitucion di St. Maarten cu 
ta sumamente moderno den dj’e a pone cu no obstante 
un ley a keda aproba den Parlamento, semper e 
pueblo ta keda pasobra e ta esun cu ta pone Minister 
y Parlamentario caminda nan ta, kiermen pueblo ta 
duna e mandato y por revoke tambe. 

Den e cuadro aki PDR lo studia un ley di iniciativa 
segun articulo 93-94 di e Constitucion di St. Maarten, 
pero tin otro constitucionnan tambe cu nan conoce, 
cu ora un pueblo ta fada y harta di desaroyonan cu 
tin den su pais, pero cu tin cu warda te e siguiente 
periodo di eleccion, PDR ta kere cu a bira tempo pa 
pensa riba e referendum revocatorio pa pueblo no tin 
cu warda comosifuera ta 29 di februari a nace y cada 
cuater aña ta haci aña. 

Pueblo por bisa “te akinan” ora nan weita cosnan cu 
nan no a premira y si e ta hopi decepciona no tin nodi 
warda te cu eleccion di september 2017 y sigui wanta 
e ola di criminalidad cu tin cu hende ta biba cu miedo 
di wordo atraca den su cura di cas of den sala. 

Un referendum revocatorio ta algo hopi beneficioso 
pa Aruba, segun Andin Bikker. 

Parlamentario Jennifer Arends-Reyes: 

E concepto di Ley pa 
regula All-lnclusive a 
yega Parlamento 


SEGUN sra. Arends-Reyes e concepto 
di Ley pa regula All-Inclusive a yega 
Parlamento. Recientemente, e tres 
fraccionnan den Parlamento a wordo 
representa den un comision central pa 
asina fiha un fecha p’asina cuminsa e 
proceso pa trata e ley formalmente dor 
di entrega preguntanan na e Minister 
encarga cu e cartera. 

Durante e reunion tambe a keda palabra 
cu cada fraccion lo sigui haci nan mesun 
sondeo di informacion, mirando e 
planning di Parlamento, compromisonan 
den exterior e. o. IPKO y otro reunionan. 
Durante mas cu un aña atras a cuminsa 
prepara rib’e tema den reunionnan di 
comision di Turismo caminda cu ATA y 
AHATA na varios ocasion y recientemente 
den un reunion cu AHATA atrobe e punto 
aki a bin dilanti. 


Tambe comision a reuni e. o. cu 
Ministernan di Turismo y Salubridad pa 
bin splica Parlamento di e proposicionan 
y subsecuentemente cada gremio a duna 
nan punto di bista. 

Awor ta keda na cada fraccion pa sigui e 
ultimo parti di informacionan cu nan lo 
kier compila pa prepara pa preguntanan 
y reunion publico. 

E situacion basicamente a keda mesun cos 
cu aña pasa na momento cu Parlamento 
a pidi unanimamente den un mocion pa 
haci un sondeo tocante di e trend di All- 
Inclusive y pa bin cu proposicion p’asina 
por sondea e posibilidad pa regula e All- 
Inclusivenan aki. 

Mirando cu e mercado di negoshi di All- 
Inclusive ta sigui den demanda den region 
y e efectonan riba nos economia mester 
keda den consideracion mirando cu 


For Sale 


Aruba ta un isla chikito y Turismo ta nos 
pilar economico 
principal. 


Large house in Noord on 871 sq. m. private land, 
constructed area 425 sq. m. 

Also available approved design to convert the 
property in an 8-room boutique hotel. 

Call: 593-7118 or email: wetronv@gmail.com. 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragon speciávs 



Samsung note edge 


3 


bhj sport 4.5 
afl. 210.00 


cSSBcv^pu 


Samsung s3 minl 
afl. 315.00 


Also: Samsung S5 , s5 mini. Samsung S4, Samsung 4 mini, S3 mini etc.... 
Accessories for al! Sannsung and Iphone models 

Toshiba Laptop 15.6* 4Gb 320Gb Harddisk. Afl. 900,00 
Hp Ink catridges. Universal laptop adapters etc.. 
nunes gift cards $ 10.00, $ 15.00 and $25,00. 

Google ptay cards and Raystation Network cards. 

Sales, repair and accessories for all Samsung modets and other cellulars, 
Unlock, nebad, reset, upgrade, replace lcd, keypad, speaker etc. 





STATEN VAN ARUBA 

OPENBARE 
VERGADERING OP 
11 MEI 2016 OM 
10:00 UURV.M.IN DE 
VERGADERZAAL VAN 
DESTATENVAN ARUBA 

TE BEHANDELEN 
ONDERWERP 

Agenda: 
Ontwerp- 
landsverordening 
tot vaststelling van de 
begroting van het 
Tourism Product 
Enhancement Fund 
voor het 
dienstjaar 2016 
(ZJ 2015-2016-840) 

De Plv Griffier, 
drs. J.l. Williams 


Boto di 
contrabando 
cargando 320 
kilo di droga 
intercepta pa 
Zr. Ms. De Zeven 
Provincién 

Esaki ta bira e di 4 intercepcion di 
droga e aña aki 




DEN e siman cu a pasa, Zr. Ms. De Zeven Provincién a 
intercepta 320 kilo di droga riba lama Caribense entre 
Venezuela y Jamaica. Esaki a tuma lugar den marco di 
e operacion anti-droga internacional, Carib Venture. 

Avion di patruya a descurbi un boto di contrabando, cual 
a wordo persigui pa De Zeven Provincién. 

E Belgische Alouette III helicopter a wordo despacha pa 
sigui y para e boto aki. Finalmente, 4 persona abordo a 
entrega nan mes despues di mira cu nan a wordo atrapa 
pa De Zeven Provincién. 

Den e paketenan cu nan a tira den lama, tabatin un 
combinacion di marihuana, hash y MDMA (componente 
diXTC). 

E American Law Enforcement Detachment a tuma e boto 
y contrabando den beslag. E tripulacion a keda deteni. 

Esaki ta bira e di 4 intercepcion di droga haci pa Zr. 
Ms. Zeven Provincién. Previamente, e aña aki a wordo 
confisca 850 kg di cocaina y 400 kg di marihuana. 


























Proyecto 
Poder di 
Hubentud ta 

pa hobennan 
y di hobennan 



Ultimo dia 
pa paga 


E cuenta di awa di 
maart 201 mesterta 
paga riba 11 di mei 2016 . 

Ta considera pago via banco of internet valido na momento 
cu registra e suma na WEB Aruba. E proceso aki ta tuma 
atgun dia. 

Pa reconecta ta cobra un suma di Awg. 50,- 


1 


UUEB 


energiebedrijf Balashi 76. Aruba I T. 525 4200 I F. 585 2000 
aruban.v. E. info@webaruba.com I www.webaruba.com 


MINISTER Paul Croes, cu tin bao 
di su maneho e cartera Hubentud, ta 
orguyoso con hobennan den comunidad 
ta traha pa yuda otro positivamente. 
Durante ultimo aña, el a lansa dos 
proyecto cual tur dos a bira exitoso den 
2015. 

Minister Croes a duna di conoce cu awor 
proyecto Poder di Hubentud 2016 a 
drenta den e fase pa recruta hobennan 
cu ta haciendo e diferencia positivo den 
nos comunidad. 

Hobennan cu ta traha pa nos comunidad 
y nunca ta pidi pa ricibi un reconocimento 
pa nan trabaonan desplega. Esaki ta e 
momento pa honra un hoben positivo 
cu merece pa wordo elogia pa su 
trabao boluntario, social, deportivo, 
arte, cultura, musica, innovacion y 
educacion. 

E proyecto aki aña pasa tabata un exito 
mirando cu a ricibi un cantidad di 
hobennan cu a wordo nomina y asina 
durante un periode di 3 pa 4 luna a ricibi 
cursonan cu a yudanan den nan mesun 
formaciony principalmente con pa guia 
otro hobennan den nos comunidad. 

E importancia ta e rol di mayornan y of 
otro personanan rond di e hoben. 

Minister Paul Croes ta hopi activo den 
crea lidernan hoben pa nos isla. 

Su vision pa cu su maneho integral ta 
ricibiendo mas atencion y comunidad 
ta mira e necesidad pa e maneho den 


conjunto. Tur cu un solo meta pa educa, 
guia, proteha y desaroya nos muchanan 
den un ambiente positivo. 

“E envolvimento di cada mayor of famia 
aki ta importante pa hunto cu nos duna 
e balor na nos yiunan. E reconocimento 
aki ta un aspecto di e respet pa nan 
derechonan”, di acuerdo cu Minister 
Paul Croes, kende a enfatisa cu ta henter 
un comunidad ta proteha y cuida nos 
yiunan. 

Bunita ta cu e aña aki a incorpora cu mas 
atencion un otro proyecto cu ta wordo 
atendi pa hobennan cu ta Feria Social. 
E proyecto aki cu ta cay bao di CEDE 
Aruba y ta guia hobennan pa yuda otro 
instancianan den comunidad. Awor 
tin 5 hoben disponibel pa yuda Poder 
di Hubentud cual proyecto ta resorta 
bao di ATHA. E hobennan a uni cu e 
comicion p’asina yuda den diferente 
fase di Poder di Hubentud. 

E hobennan aki ta maneha e pagina 
di Facebook, ta duna informacion na 
scolnan y clubnan social deportivo. 
Nan ta busca tambe e hoben cu e aña 
aki por ta un di e 20 nominadonan cu 
mester cuminsa cu guia y cursonan den 
juli. 

E hobennan di Poder di Hubentud, 
durante e simanan aki lo pasa na tur 
e medionan di comunicacion p’asina 
Aruba completo por sa mas di Poder di 
Hubentud 2016. 

Minister mr. drs. Arthur Dowers 

Trabou combina di 
Departamentonan 
di Husticia a duna 
bon resultado 

Un fin di siman di hopi control y detencion 




“E TA importante pa no ta solamente den oficina y duna 
instruccion, pero pa ta riba caya hunto cu e Polisnan pa aprecia 
nan trabou y mira e retonan cu ta confronta cune, p’asina nos 
duna e maximo sosten na henter Cuerpo Policial”, asina Minister 
di Husticia, mr. drs. Arthur Dowers a duna di conoce diasabra 
marduga dilanti Warda di Polis na Noord, despues di varios ora di 
control preventivo y detencionnan relaciona cu posesion ilegal di 
arma di candela y droga. 

E mandatario a aclaria cu diabierna anochi a tuma lugar un trabou 
grandi, pero masha bon planea y ehecuta dor di varios instancia, 
manera Huez Comisario, Ministerio Publico y Cuerpo Policial 
Aruba, sin lubida Cuerpo Especial Arubano pa nan sosten den 
transporte di e detenidonan. Durante e oranan di control a tene 
varios “huiszoeking” den cual a logra haya arma y droga scondi den 
casnan. P’esey a detene varios hende, hopi di nan conoci caba pa 
husticia di Aruba, pero cu tin como trabou di tur dia pa anda den 
e baho mundo di droga y benta ilegal di arma di candela. 

“Ta importante pa pueblo ta trankil cu, aunke cu tin hendenan cu 
continuamente ta ocupa nan mes cu crimen, cu nos sistema hudicial 
ta persigui nan, ta detene nan y ta percura pa procesa nan pa manda 
nan dilanti Huez pa ricibi castigo”, asina e mandatario a subraya. 
El a enfatisa cu como Gobierno ta dificil pa drenta den cabes di 
e criminalnan aki pa preveni cu ta comete actonan ilicito, pero si 
por garantisa comunidad cu ta bay nan tras y ta gara nan tambe! 

Di otro banda, no por keda sin subraya e realidad cu, mas di e tipo 
di accionnan grandi asina, ta rekeri mas inversion di no solamente 
placa, pero tambe den hende, pasobra ta hopi Polis a uza durante 
e accion aki.E mandatario cu tambe a participa na algun di e 
accionnan aki a presencia con ta falta respet pa autoridadnan den 
ehecucion di nan tarea riba caya. Ta varia for di muchanan hopi 
jong te cu adultonan di edad respeta, cu ta haci e trabou di e 
defensornan di ley dia pa dia mas dificil. 

“Mi ta spera cu tur esnan cu ta papia hopi y ta tilda Polis y Husticia 
di cosnan cu den mi concepto no ta relevante y cu ta haci cosnan 
pa ocupa nos man, pa nan cuminsa compronde cu esaki ta un 
bataya pisa cu tin pa hiba contra criminalnan”, asina Minister 
Dowers a expresa. El a termina enfatisando cu hopi biaha publico 
no ta compronde cu locual Polis sa, Ministerio Publico sa y 
Ministerio di Husticia sa, cu nan no por divulga esaki pa no stroba 
investigacionnan, pero tampoco kier cansa tur hende cu tur locual 
ta pasa den e pais aki. 

Publico hopi biaha ta haya tende of mira ora algo sosode of haci 
un daño, pero poco ta realisa cuanto trabou ta tuma lugar pa 
preveni atraco, asesinato y hortamento grandi. Ta hopi di e trabou 
aki Cuerpo Policial ta eherce, sin cu ta informa comunidad di e 
esfuersonan ey y hasta e logronan ey. E mandatario a garantisa cu 
e tipo di controlnan asina lo sigui, pa kita mas droga y mas arma 
for di riba caya. Ta importante resalta e hecho si cu, pa realisa tur 
e trabounan aki, cu husticia mester di mas fondo! 

Separa di e “huiszoeking” na diferente adres den Noord, tambe 
Polis a tene accionnan di listramento preventivo den varios area. 
Aunke hopi hende no ta contento cu e ley cu ta bisa cu mester 
avisa publicamente adelanta, tog asina mes a detene decenas di 
ciudadano cu tog tabata sea cana arma of cana cu droga den nan 
poder manera nada no a pasa. 

Cuerpo Policial a sali cu 85 Polis pa controla 


PREVENTIVO a produci 
18 detencion 


Ta nota tendencia cu edad di 
sospechosonan ta sigui baha! 


DIABIERNA y diasabra for di 6:00pm te cu 
6:00am a tuma luga un accion grandi di Polis, 
conoci como listramento preventivo den algun 
area specifico mayoria den districto di Noord 
y area hotelero. Polis a listra centenares di 
ciudadano y a logra kita varios arma ilegal y 
droga for di caminda. 

Na tur a sali cu un total di 85 Polis pa e 
accionnan aki, cu a inclui e ekipo di Mobiele 
Eenheid, unidad di cachonan K9, ekipo 
motorisa, Strand Politie, Team di Aresto, 
Polisnan di districto di Noord y uzando e ekipo 
di transporte di Cuerpo Especial Arubano. 

Diabierna a start cu un accion di e departamento 
di Recherchenan di districto di Noord cu a 
haya sosten di tur e ekiponan ariba menciona 
pa efectua algun detencion importante, pero 
peligroso. Na tur a detene 5 sospechoso na un 
cas situa na Saliña Cerca. 

Despues a continua cu listramento preventivo 
den varios area, manera anuncia di antemano. 
Na tur a listra un cantidad di hende, pero 
na final a detene 5 sospechoso, pa motibo 


di tabatin droga den nan poder. Despues di 
interogacion, 2 di nan a keda encarcela pa mas 
investigacion. Alabes a tuma 9 auto den beslag 
pa investigacion of pa falta di documentonan 
necesario. 

Diasabra, e accion di listramento a produci 8 
detencion, di cual 5 tabata pa posesion di droga 
y 3 tabata pa bringamento. 
Lamentablemente e 3 bringadonan aki tur 
tabata menor di edad y tabata 
frecuenta un shopping mall sin 
supervision di nan mayornan. E 
tendencia aki tin Polisnan cu man 
yen tur weekend. 


Entre e armanan cu a confisca 
riba diabierna y diasabra ta inclui 
cuchiu, sker y otro atributonan di 
cual e doñonan a opta pa entrega 
nan na autoridad. 

E intencion ta pa hunto cu 
Ministerio Publico, continua cu 
e tipo di accionnan asina, den 
cual ta listra tur hende den forma 


preventivo buscando pa arma y droga. 
Manera por mira, e anuncio di antemano no 
necesariamente ta nifica cu e sospechosonan 
no lo bay na e luganan menciona. Den bida real 
ta nota cu e mesun caranan ta sigui cay, sea 
ta haya nan cu arma of droga den nan poder. 
E otro tendencia fastioso ta cu edad di e 
sospechosonan ta sigui baha, mustrando cu 
mayornan tin masha poco supervision rib’e 
muchanan aki. 


For Sale 


TOYOTA RAV-4 

Excellent Condition 

Year: 2008 

85.000km 

Color: Siver 

Automatic 

Full Equiped 

Aircon 

Call: 730-2997 























AWEMainta Diamars, 10 Mei 2016 


Preme Minister 
Eman ta Sera 
acuerdo cu Sister 
City Doral 



ORANJESTAD ta ciudad ruman awor di Doral, Florida. 
Diabierna atardi Prome Minister Mike Eman hunto cu Alcade 
Luigi Boria a haci esaki oficial ora a firma e Sister Cities 
Agreement. 

Un aliansa asina ta trece beneficio so pa Aruba. E programa 
“Sister Cities” a wordo funda mas di 50 aña pasa dor di President 
Dwight Eisenhower. 

E meta di e programa aki ta pa crea y fortifica partnership entre 
Merca y comunidadnan rond mundo pa medio di cooperacion 
municipal, comprension cultural y desaroyo y actividadnan 
economico. 

E oficina di “Economic Development & International Trade 
(OEDIT)” ta administra e programa di Miami Dade Sister Cities. 
E ta promove diplomacia civil, comprension cultural intemacional 
y negoshi y comercio di misionnan di exterior, guia misionnan 
pa comunidadnan aliado den exterior y desaroya proyectonan 
local cu ta fomenta interes den asuntonan mundial. 

Offshore 

Leaks 

Database 

The Panama Papers 
Offshore Leaks About this 
data Download 


Esaki t’e 19 adresnan cu tin registra bao di 
Panama Papers cu ta di companianan di Aruba. 
Tin nomber di varios comerciante, Hindu, 
Chinees, Arubiano menciona. Nos lo tin bek riba 


esakinan den proximo dianan. 

Mester bisa si cu tin nomber masha conoci 
menciona, cu ta e.o. liga cu hasta algun politico 
prominente. 


Search results for "Aruba" 


• Offshore Entities (4) 

• Officers (5) 

• Intermediaries (0) 

• Addresses (19) 

• Results are sorted by relevance. ICIJ did not merge records with similar names, so there 
may be duplicates. 


Beatrixstraat 54, Aruba 
Belqiestraat 36 Oraniestad, Aruba 
BILDERDIJKSTRAAT 16: ORANJESTAD: ARUBA 

Bvronstraat 13; Oraniestad; Aruba 

Bvronstraat 9 Aruba 

ED ARUBA 9820 AP-902 PONTA NEGRA, 

IMC INTERNATIONAL MANAGEMENT & TRUST COMPANY N.V. LLOYD G. 

SMITH BOULEVARD 62 MIRAMAR BUILDING: SUITE 304 ORANJESTAD: 

ARUBA ORANJESTAD ARUBA 
L.G. Smith Blvd.; 62 Noord; Aruba. 

LG SMITH BOULEVARD 79; ORANJESTAD: ARUBA. 

Oraniestad, Aruba 
Road Afo 27D, Aruba 
Sisalstraat 32; Ponton; Aruba 
Victor Hugostar-10 Oraniestad, Aruba 

Victor Hugostr. 10, Oraniestad Aruba 

Victor Huaostraat 10, Aruba 

Victor Huaostraat 10; Oranjestad; Aruba 

VICTOR HUGOSTRAAT 10: P. O. BOX 157: ORANJESTAD: ARUBA 

Westpunt 12 C, Aruba 

ANT MANAGEMENT IARUBA) N.V. VICTOR HUGOSTRAAT 10 P. O. BOX 157 

ORANJESTAD ARUBA 


Linked 

To 

Aruba 

Data 

From 

Panama 

Aruba 

Papers 

Panama 

Aruba 

Papers 

Panama 

Aruba 

Papers 

Panama 

Aruba 

Papers 

Panama 


Papers 

Panama 

Aruba 

Papers 

Panama 


Papers 

Aruba 

Panama 

Aruba 

Papers 

Panama 

Aruba 

Papers 

Panama 

Aruba 

Papers 

Panama 

Aruba 

Papers 

Panama 

Aruba 

Papers 

Panama 

Aruba 

Papers 

Panama 

Aruba 

Papers 

Panama 

Aruba 

Papers 

Panama 

Aruba 

Papers 

Panama 

Aruba 

Papers 

Panama 

Aruba 

Papers 

Panama 


Papers 


Otro 

Curasoleño 
lilcida den 
Bijlmer 
ayera 
mainta 



AMSTERDAM - Ayera madruga 
pa 05.30’or un homber Curasoleño 
a keda asesina den entrada di e flét 
Kikkenstein den Bijlmer. 

Ne ora menciona Central di Polis a 
ricibi informacion di un tiroteo cu 
a tuma lugar den e flet menciona. 
Na yegada di Polis y ambulance 
a bin resulta cu e homber 
tabata perforá cu 5 proyectil. 
Esfuersonan diTeamdiTraumapa 
salba di bida di e victima no a duna 
resultado y el a fayece. 

Mesora a cuminsa cu investigacion 
táctico y técnico/forensico ne sitio. 
Cóntainer di NFI a yega ne sitio y 
investigacion a dura henter dia. 

Pa mas o menos un’or di mérdia 
a saca e curpa sin bida fo’i promé 
piso na mas o menos 50 meter di e 
entrada riba e promé piso unda e 
homber a core mortalmente herida 
bay cay. Un testigo ne sitio cu a sali 
ora el a tende e tiroteo a confirmá 
cu ta un homber Antiano kende ta 
biba den e edificio di flet, pero te 
awor nos no a haña identidad di e 
victima di liquidacion aki. 

Polis no tabatin exito pa haya 

Persona cu nan ta buscando 
pa algun dia caba na Sabana 
Basora Noord 



Na Sabana Basora Noord, 
ta un di e barionan cu 
ta masha problematico. 
Problematico, debi na su 
hendenan cu ta hiba den e 
bario ey. 

Ayera tardi, un batayon di 
polis a rondona varios cas 
na Sabana Basora, pero no 
a haya e persona cu nan ta 
busca. 

Un mucha homber di e bario, 
no a gusta loke cu Polisnan 
ta haciendo y a cuminsa 
papia palabra insolente 
y como cu e no kier keda 
keto, no a keda otro di hib’e 
Warda pa responde pa su 
acusacionnan, Polis ta sigui 
busca e persona cu nan kier 
haya. 


A haña curpa sin bida 
di un hende homber 



WILLEMSTAD - Diadomingo 8 di mei 2016, alrededor di 09.or 
di mainta, Central di Polis a dirigi un unidad policial den 
Baaimacolaweg, despues di haña informacion cu tin un hómber 
cu no ta duna señal di bida. 

E agentenan cu a yega n’e sitio enbérdad nan a bin haña e curpa 
sin bida di un hómber. 

Durante investigacion preliminar Polis ta constatá te caminda esey 
tabata posibel bou di e circunstancianan cu tabata presente, cu no 
por conclui n’e momentonan aki, cu ta trata di un cnmen. 

Dókter di Polis a constatá morto y riba órdo di Fiscal di Ministerio 
Publico a confiscá e curpa sin bida pa mas investigacion. 
Identidad di e vfctima te n’e momentonan aki no ta conori. E 
investigacion ta continuando. 

Adhunto potrét di e hómber kende a fayecé. Polis ta haci un peticion 
na famianan cu reconoc’é, pa tuma contacto cu Polis. 


Accidente di tráfico 
cu morto 



WILLEMSTAD - Diadomingo 8 di mei 2016, alrededor di 03.35 or 
di mardugá, Central di Polis a haña un informacion di un accidente 
di tráfico cu a caba di tuma lugar riba F.D. Rooseveltweg na altura 
di e cruzada cu Seru Fortunaweg. 

For di investigacion preliminar cu Polis a realisá n’e sitio a resultá, 
cu chofer di un auto di famia cu tabata core riba e caminda 
ariba mencioná den direccion di Aeropuerto, pa motibo te ainda 
desconocf, bay core na man robes. 

N’e momento ey e chofer a baha for di caminda bay den un roi, dal 
den un baranca pa despues bay bólter. 

E vfctima Aldair Yesid Martinez Acuña, naci na Colombia, 21 di 
april 1989, (27 aña) a ricibf multiple lesion rónd su curpa y a fayecé 
n’e sitio di accidente mes. 

Dókter di Polis a constatá morto. Investigacion den e caso aki ta 
continuá. 

Ronella Tjin Asjoe-Croes di ATA 

Cuba sigur por yuda 
Aruba con pa hinca mas 
di cultura den turismo 


DURANTE e bishita di trabou di Minister di Turismo 
Otmar Oduber pa Cuba, pa e.o. un conferencia di tur- 
ismo di Organisacion Mundial di Turismo, a firma tambe 
un acuerdo den forma di un MOU cu Gobierno di Cuba 
cu lo beneficia Aruba en general. 

Director di ATA, Aruba Tourism Authority, Ronel- 
la Tjin Asjoe-Croes a splica cu e MOU aki ta di gran 
importancia pa Aruba. 



“E ta un bentaha, pasobra e ta mustra con nos ta enfo- 
cando riba productonan nobo, un itinerario nobo, y un 
posibilidad p’esnan cu ta interesa den un crucero cu 
no solamente nan ta bishita lugarnan tradicional, pero 
tambe participa den un combinacion di destinacionnan 
cu ta inclui Aruba, Panama, Colombia, Corsou, Bonaire 
y Cuba.” 

Esaki, e ehecutivo a splica, ta un bentaha pa Aruba pa 
uni su mes y sera aliansa cu un destinacion cu ta den 
demanda. Mester haci uzo di e fenomeno aki y saca 
beneficio pa Aruba y ofrece esnan cu ta interesa un 
itinerario nobo. 

Pa ATA, Cuba ta un topico pa varios aña, cu nan a bin 
ta siguiendo y ora cu a constata cu nan a cuminsa habri 
porta, ya Oficina di Turismo tabata sa cual t’e pasonan 
cu nan mester tuma. No mester mira Cuba como un 
competencia, pero mas bien como un aliado nobo, 
principalmente den mundo di turismo crucero, cual ta 
un punto di enfoke di e Gobierno di e pais aki. 

Nan ta interesa pa desaroya turismo crucero y kier yega 
na aliansanan cu otro paisnan pa haci combinacion di 
un itinerario nobo. Durante e prome bishita oficial pa 
Cuba, e cooperacion entre e dos islanan aki tabata e 
punto cardinal di combersacionnan cu a wordo lidera 
pa Minister di Turismo Otmar Oduber. Nan ta masha 
interesa den desaroyo turismo crucero mirando cu nan 
tin diferente waf, pues varios opcion, y ta mira Aruba 
como un socio pa yuda nan pa bira homeport tambe cu 
lo nifica beneficio p’e parti aereo. 

Mirando e presentacion di e proyeccion cu Cuba tin pa 
desaroyo di turismo pa 2030, nan ta concentra riba mas 
turismo crucero y e turistanan cu ta keda den hotelnan. 
Cuba a wordo acerca caba dor di hopi compania crucero, 
pa cual Cuba ta mira cu Aruba lo por yuda nan duna 
forma na un combinacion di destinacion. 

Ronella Tjin Asjoe-Croes e ehecutivo di ATA tabata 
presente tambe den un reunion, unda cu e tema central 
tabata aspecto di Cultura. El a señala cu Cuba ta hopi 
fuerte riba tereno di Cultura, nan habilidad di restaura 
monumento, crea artista inherente na nan base di 
historia. Esaki ta algo cu Aruba y ATA por siña di dje, 
pasobra e bishitantenan ta busca mas autenticidad den 
e destinacionnan cu nan ta bishita. 

Aruba tin e talento y artistanan y nan conocemento mes- 
ter wordo pasa over p’e bishitantenan di Aruba. Cuba 
den esaki tin hopi experiencia, con pa cana y facilita or- 
ganisacion di mas atraccionnan cultural, di loke tin caba. 
“Cuba tin e infrastructura cu nos por siña di dje.” 

Exposicion special pa Siman di Enfermeria 

Hospital ta presenta historia di 
uniform "Van sluier tot scurbs" 





/1) 

1 



PA e di tres aña consecutivo klachtenbemiddelaar Thair- 
ine Becker y Pediatra Louise Rafael-Croes ta organisa y 
presenta un exposicion cu ta refleha un faceta importante 
den bida di e nursenan. 

E exposicion ta habri oficialmente durante Siman di En- 
fermeria, pues entre 6 te cu 12 di mei. 

E aña aki a scoge pa e topico “uniform” y a presenta e his- 
toria completo di uniformnan di nursenan, cuminsando 
desde e tempo di Florence Nightingale te cu aña 2016. 

A presenta desaroyo di uniformnan na tres pais esta Aru- 
ba, Merca y Hulanda. 

Thairine Becker a splica cu e idea pa e tema a bin debi 
na e desaroyonan nobo tumando luga na hospital, unda 
cu ta evaluando e uniformnan cu lo bay bisti den futuro 
cu introduccion di e edificionan nobo. 

Como inspiracion nan a repasa e buki Hulandes “150 Jaren 
Uniformen” y nan a haci investigacion adicional pa dicidi 
kico lo presenta den e exposicion. 

E desaroyo di uniformnan na e tres paisnan menciona 
ta hopi similar, Becker a bisa, Florence Nightingale tabatin 
un influencia grandi riba bistimento di uniform. 

Florence Nightingale tabata e prome nurse y e persona 
tambe cu a bin cu e. o. regla di higiena. Por mira den e ex- 
posicion con casi tur pais a cuminsa cu uniformnan manera 
esun di Nightingale y poco poco esaki a cambia. 

Thairine Becker a subraya cu no solamente e forma 
di bisti a cambia, pero den literatura ta splica cu 
tambe e mentalidad di e nursenan en cuanto e 
profesion aki a cambia den transcurso di añanan. 
Antes e “zuster” tabata bisti un “kapje” riba nan 
cabes, e tabata keto, boca tapa y tabata haci e 
tareanan cu e dokter dun’e, pero actualmente e 
nurse ya no ta bisti un “kapje” mas, e manganan 
y su saya a bira mas cortico y tambe - princi- 
palmente - e nursenan tin mas influencia 
riba maneho di enfermeria. E nurse ta 
bisti “scrubs” tambe awo y ta forma 
un team hunto cu e dokter pa cuido y 
tratamento di e pashent. 

Dr. Horacio E. Oduber Hospital ta 
orguyoso di e bunita exposicion cu a 
wordo crea pa e team encarga, cual 
por cierto ta refleha e cooperacion 
fabuloso coleganan na Hospital. 









































































AWEMainta Diamars, 10 Mei 2016 


19 


Minister di Salud Publico y Deporte ta 
promove mihor control y reportahe 

A organisa tayer di "GOOD 
GOVERNANCE" pa fundacionnan 

Den un esfuerso pa promove mas 
transparencia cu maneho di placa di pueblo 



DIASABRA mainta ultimo a cuminsa un tayer riba “Good Gover- 
nance”, mirando e necesidad di parti di Gobierno, pero tambe di parti 
di e fundacion y organisacionnan cu ta ricibi subsidio di Gobierno. A 
cuminsa cu e fundacionnan cu ta resorta bao di Ministerio di Salud 
Publico y Deporte, den cual miembro di directiva, pero tambe e Hunta 
di Supervision a participa n’e tayer aki. 

E discusion a start algun luna pasa, ora cu di parti di Gobierno ta sinti 
cu organisacion of fundacionnan cu ta ricibi subsidio di Gobierno, pues 
di placa di pueblo, mester por mustra transparencia tanto den maneho 
como den nan cifranan. 

E fundacionnan tin biaha tin un otro impresion, pensando cu dor cu nan 
ta un fundacion nan no tin cuenta di duna na ningun hende, mientras 
cu Gobierno di otro banda si mester responsabilisa nan maneho na 
Parlamento y tin a responsabilidad politico pa carga, hasta den maneho 
di e fundacionnan unda de facto nan no tin mucho di bisa. 



Minister dr. Alex Schwengle a splica cu awor ta un bon momento pa 
hiba e discusion aki, pa hunto cu e experto profesor Keuneman y su 
grupo, pa delibera di kico ta Good Govenance, kico e ta den realidad, 
con Gobierno hunto cu e fundacionnan por stipula di nobo e rol cu cada 
un tin cu hunga den deporte y den sector di salud. 

Tambe a delibera con ta transforma esaki den un manera mas moderno 
cu ta bon p’e stakeholdernan y tambe bon pa Gobierno. 



E opcion di Gobierno tabata masha facil, djis bisa cu e fundacion nota 
cumpli y como tal ta stop subsidio, pero den realidad e consecuencianan 
ta masha negativo y ningun hende ta desea esey. 


Ta importante pa evita discusionnan cu no ta hiba nos ningun caminda 
den futuro y a scoge a haci’e di e forma aki, den un tayer. 

E parti mainta tabata hopi informativo, mientras cu merdia a dedica 
n’e discusionnan. Lo bay tin un di dos parti na juni unda cu ta bay tin 
hopi mas discusion y participacion di e grupo. 

Na final di dia, ora cu caba cu e tayer, lo formula un maneho nobo di 
con Gobierno y fundacionnan por sigui colabora cu otro. 

Cada tanto aña mester haci e ehercicio aki. E Minister a invita su cole- 
ganan tambe, pasobra e tema aki no ta importa solamente p’e sector di 
cuido y deporte, pero ta un tema hopi importante pa hiba den tur sector. 
Den cada Ministerio tin fundacionnan cu ta ricibi subsidio di Gobierno. 
Ta un deber di tur, mirando cu ta papiando di placa di pueblo, cu ta 
hopi importante pa hiba un bon maneho di e fondonan. 

Si analisa deporte su so, tabatin na comienso di aña un presentacion 
cu Minister a duna, un Sportsvisie Document. A papia cu e partnernan 
grandi prome manera ASU, COA, Lotto pa Deporte, tambe Sports Sub- 
sidie Commissie y FFD. Awor ta haciendo adaptacionnan y actualisa e 
documento cu opinion di tur envolvi, pasobra tur grupo mester haya 
nan mes den e documento aki y tin cu firm’e p’e proximo 10 añanan. 
E no ta algo di Gobierno so, e ta algo di pais y carga dor di pais. 

Un di e temanan di documento aki ta, e Good Governance y ora ta mas 
leu, lo bay duna un seminario parecido pa tur e federacionnan cu tin 
di haber cu deporte, p’asina por yega na acuerdo cu nan tambe, dicon 
e maneho mester ta mas transparente, cu mester mas accountability, 
e checks and balances mester ta mihor. 

Hopi hende, specialmente organisacion y fundacionnan cu ta conta cu 
hopi boluntario, a kere semper cu no mester hustifica ni responsabilisa 
y pio duna cuenta. 

Di parti di Gobierno, e Minister tin cu duna transparencia y hustifica 
na Parlamento unda tur e placa di deporte ta wordo uza. Pues p’e por 
haci su trabou debido, e mester por conta cu cuentanan anual bon hinca 
den otro di parti tur cu a ricibi placa di pueblo. 

Minister dr. Alex Schwengle ta convenci cu e tayer ta un comienso 
importante den realisacion di un forma di traha nobo, moderno y 
transparente den cual tur hende sa precies kico e maneho ta, e vision 
di cada fundacion, unda ta gasta placa y specialmente di a gast’e na e 
forma corecto y debido. 

E siman aki por inscribi na YMCA Dakota 

YMCA ta start su di 3 curso di cushinamento 



Por siña traha cos dushi, snacks y cuminda crioyo 


REGULARMENTE Young Men’s Christian 
Association (YMCA), tanto esun na Dakota 
como esun na San Nicolas ta organisa dife- 
rente curso pa cushinamento. Pa tur esnan 
cu tabata pendiente p’e siguiente curso, tene 
cuenta cu e siman aki mester inscribi pa por 
start otro siman ainda den e curso di “Pastry”, 
“Snacks” y pa cushina “cuminda crioyo”. Tur e 
cursonan aki ta tuma lugar na YMCA Dakota. 
Den cuadro di nan “Progressive Education 
Program”, YMCA ta cuminsa otro siman cu 


tres diferente curso pa cushina. Ta trata aki 
di e curso “Pastry pa beginners” cuminsando 
dialuna 16 di mei 2016 cu un duracion di 5 
siman. E curso lo ta for di 6:30pm pa 9:00pm 
bou guia di Willem Seferina. E di dos curso ta 
pa siña traha Snacks y ta cuminsa diarazon 
18 di mei 2016 cu un duracion di 5 siman. E 
curso lo ta for di 6:30pm pa 9:00pm bou guia 
di Willem Seferina. 

E di tres curso, esun mas popular, esta pa siña 


cushina OCuminda CrioyoD cu ta cuminsa 
diamars 17 di mei 2016 cu un duracion di 5 
siman. E curso lo ta for di 6:30pm pa 9:00pm 
bou guia di Glenn Ridderstap.Ta bon pa aclaria 
cu riba e fechanan ariba menciona e cursonan 
ta start, pues ta invita tur cu ta interesa, pa 
inscribi prome cu e fecha aki. 

Inscripcion ta posibel for di dialuna 9 di mei 
2016 na YMCA Dakota situa na Calabasstraat 
1 of yama 582-3072 pa mas informacion. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com 4f www.fac 0 book.com/awemainta 583“1400 fi 583-1444 

Diasabra awor "Playoff 201 5-201 6" ta start den Stadion Guillermo Trinidad 


Britannia, RCA, Dakota y 
Nacional/Washington lo 
lucha p'e trofeo di campeon 








Arubaanse Voetbal Bond ta invita publico pa sostene nos ekiponan di futbol local 



E 4 ekiponan di futbol cu lo bataya cu otro p’e trofeo di campeon di nos futbol Division di 
Honor ta conoci. Nan ta Britannia, RCA, Dakota y Nacional/Washington. 

E playoff lo inicia diasabra 14 di mei benidero cu un “double header” den Stadion Guillermo 
Prospero Trinidad na Dakota. 

E siman aki ainda Arubaanse Voetbal Bond lo reuni cu e 4 ekiponan pa presenta e schedule 
di wega, pa por duna inicio n’e temporada mas gusta pa tur hende, esta e “playoff ’ di futbol 
di Aruba. 

Mirando cu a caba di hunga algun wega internacional, tin tur confiansa cu publico lo sa di 
respalda nos hungadonan di cada un di e 4 ekiponan aki. 

Den e penultimo wega di campeonato regular, e ekipo di Caravel y Estrella a topa otro. 
Mientras cu Estrella ta termina na di 7 lugar, Caravel lo mester prepara pa hunga playoff di 
promocion y degradacion. 

Caravel hunto cu La Fama lo mester midi forsa cu Caiquetio y Sportboys di Division 1 proxi- 
mamente pa mira cua t’e teamnan cu lo keda den of promove pa Division di Honor den e 
campeonato benidero 2016-2017. 

Diabierna ultimo Bubali a hunga su ultimo wega contra Dakota den cual nan tabatin mester 
di un victoria y sigura e di 4 lugar den playoff. Esaki mientras cu Nacional despues di su vic- 
toria riba Riverplate diarazon ultimo mester a sinta warda y mira si Bubali lo gana Dakota. 
Dakota cu tabata falta 8 hungador regular kier a demostra e publico pakico nan t’e ekipo cu 
despues di basta aña sin clasifica, t’e ekipo fuerte cu mester tene cuenta cune den e playoff 
benidero. 

Pero lamentablemente Bubali a bin perde e wega 4-3 y asina aki Nacional ta bira e di 4 ekipo 
cu ta clasifica pa playoff 2016. 

Diamars 9 di mei 

ARUBAZUMBA 

FITNESS 

lo tene su Keep Calm 
& Do Pilates event 

Na Compleho Deportivo Frans Figaroa 


E meta di Arubazumba Fitness cu su eventonan mensual ta stimula nos hendenan hasi mas move- 
cion y pa asina nos bira un Aruba mas saludabel! Pues bin bo tambe move un tiki y pone e curpa 
den bon condicion. 


ARUBAZUMBA Fitness lo tene awe diamars dia 9 di mei na 
Compleho Deportivo Frans Figaroa su evento di KEEP CALM 
& DO PILATES patronisa pa Nature Discount Health Challenge! 
Esaki ya ta e di cuatro evento organiza pa Arubazumba Fitness bou 
guia di e conocida instructora di Zumba Rose-Ann Ruiz. Un evento unico aki lo cuminsa 
6:30 p.m. y ta bay consisti di 45 minuut di Zumba sigui pa 45 minuut di Pilates duna dor 
di e Barbara Franken. E ta solamente Afl.15 pa participacion. 

Durante e anochi aki tur participante tambe lo por haya mas informacion di Nature Discount 
su Health Challenge cu lo te presente cu nan booth. 

Ta mihor prepara pa nos // playoff // nacional 

AVB y FIFA a presenta 
training special pa refereenan 



RECIENTEMENTE a tuma lugar na Aruba un asina 
yama RAP (Referee Assistant Program) training pa ref- 
ereenan di Aruba. E curso ta wordo ofreci pa FIFA un 
biaha pa aña den cooperacion cu Arubaanse Voetbal 
Bond, AVB. 

E “follow up” ta sigui durante henter aña entre AVB y 
FIFA, unda cu AVB ta provee mensualmente reportahe 
di desaroyo di cada referee registra n’e instructornan 
di FIFA. 

Na su turno e instructor ta duna feedback na CONCACAF 
p’e organisacion tin un bon referencia di refereenan di 
Aruba cu nan lo por invita pa husga weganan na otro 
pais. 

Dave Miekle, instructor pa FIFA, a repasa tur topico di 
interes general y profesional hunto cu e refereenan di 
Aruba. 

E curso, cu tin un duracion di 5 dia, a ensera tanto tra- 
bao den “klas”, como training practico riba veld. Miekle, 
kende a duna e curso aki na Aruba pa di 3 biaha, ta 
splica cu e meta ta pa yuda e refereenan funciona riba 
un nivel mas halto y mantene na altura di tur cambio y 
adaptacion di leynan di wega. 

Eugene Farro, kende ta FIFA Assistant Referee na Aruba, 
a splica cu e curso tabata intensivo y a repasa e.o. e pre- 
paracion di un referee prome cu e subi veld, kico e ta 
haci despues di wega, con pa train, y tecnica di bandera. 
Esaki tabata e di 4 biaha cu Farro ta participa na un RAP 
organisa pa FIFA. Ademas, el a participa na un curso RAP 
organisa pa CONCACAF na Miami na februari 2016. 

Actualmente tin 4 FIFA Referee na Aruba, Dave Miekle 
a agrega y Aruba tin potencial pa produci “top class 
match officials”. 

El a splica cu anteriormente Ebby Paesch tabata un “in- 
ternational assistant referee”, kende a traha durante di 
diferente competencia di CONCACAF y e ta spera cu e 
trend di produci referee internacional por sigui. 

E 4 FIFA Refereenan di Aruba ta Rickangel de Leca, 
kende ta un referee, mientras cu nos tin 3 FIFA Assistant 
Referee, Jason Cola, Jade Salamatin y Eugene Farro. 

Dave Miekle a bisa cu e curso ta hopi dinamico y ta 
ensera hopi discusion di wega y analisis di grabacionnan 
di situacionnan controversial cu ta tuma lugar durante 
wega. 

E refereenan ta siña con interpreta e situacionnan aki 
corecto pa medio di aplicacion di reglanan di e wega. 
President di AVB, Richard Dijkhoff ta contento cu e 
interes di nos refereenan pa sigui crece y desaroya, dor 
di participa na cursonan ofrece dor di FIFA. 

A pidi p’e curso aki tuma lugar hustamente awor, prome 
cu e playoff local cuminsa p’asina e refereenan ta mihor 
prepara, el a splica. 

AVB ta hopi contento cu e sacrificio cu e refereenan a 
haci, cu nan a inverti nan tempo y esfuersonan den nan 
desaroyo como profesional. 

Rosabelle llles a representa Aruba su literatura 

N # e feria internacional di 
buki na Bogota, Colombia 




ENTRE 19 di april y 2 di mei ultimo, a tuma 
lugar e Feria Internacional del libro de Bogota 
na Colombia. E asina yama FILBo, ta un di e 
ferianan di buki mas grandi na Latino-America 
y ta ricibi mey miyon bishitante cada aña. 

P’e di 29 edicion di FILBo, Reino Hulandes a 
keda invita como pais anfitrion. Embahada 
Hulandes na Colombia a selecta mas o menos 
40 autor pa representa e pais. 

Den Caribe Hulandes, e hoben autor Rosabelle 
Illes, cu a caba di introduci su ultimo buki TITLE, 
a keda selecta pa representa Aruba. 

Durante su estadia na Bogota, Illes a participa 
na varios evento y asisti na diferente ceremonia 
oficial. Su poema “Palabra Bunita,” cu ta aparece 
den su di dos buki “Spiel di mi Alma,” a keda 
traduci na Spaño pa sra. Estela de Haseth y a 
wordo exponi na un forma unico den e paviljoen 
Hulandes n’e Feria di buki. 

“Ora cu mi a drenta e paviljoen mi tabata bus- 
cando e instalacion di ‘Palabra Bunita.’ Mi no 
por a hay’e. Mi a pasa 6 pantaya impresionante, 
pero no a paga mucho tino paso mi a pensa cu 
esey no por t’e. 

Despues cu mi a busca ful rond y no por a 
encontr’e mi a bay wak kico tin riba e 6 pantay- 
anan. 

E ora mi a wak cu ta ‘Palabra Bunita’ na Papia- 
mento y Spaño ta aparece riba e pantaya y luz 
ta radia pa bo por lesa e palabranan. Bou di e 
pantayanan tin headphones unda bo por scucha 


mi voz recitando e poema na Papiamento. 
Despues ta sigui e voz di e traductor recitando 
e version na Spaño. 

Mi a keda para basta largo eynan paso mi no a 
spera cu e instalacion lo ta un parti asina promi- 
nente di henter e paviljoen. Tabata un sorpresa 
pa mi y mi ta hopi agradecido na Roos de Ridder 
cu a crea esaki.” 

Rosabelle Illes su prome actividad tabata un 
‘panel discussion’ hunto cu e traductor di e 
poetanan mas destaca na Hulanda, sr. Diego 
Puls. E discusion tabata titula: ‘Un reino en dos 
continentes: Poesia de Aruba y Holanda.’ 

Aki, Illes y Puls a explora e diferencia y similari- 
dadnan entre poesia crea y expresa na Aruba y 
esnan na Hulanda. 

E moderador di e discusion, sr. Luc de Rooy a 
guia e combersacion y a permiti Rosabelle Illes 
recita 4 poema durante e sesion. 

Diego Puls na su turno a recita e traduccion di II- 
les su poema “Palabra Bunita” (Palabra Bonita). 

“Pa mi tabata un honor di por a conoce Diego 
Puls, un traductor renombra na Hulanda, cu 
a traduci e.o. e diario di Anne Frank. Pa sinta 
scuch’e recita Palabra Bunita na Spaño tabata 
un experencia hopi bunita. El a trata di pone 
e mesun intonacionnan cu mi y nos a graba e 
momento aki y pone riba Facebook. 

Tabata hopi great pa mira e reaccion di hende- 


nan na Aruba cu a sigui nos aventura na Colom- 
bia aplaudiendo Diego y alabes expresando nan 
orguyo cu un poema na nos idioma Papiamento 
a wordo traduci na Spaño y recita pa un tra- 
ductor asina importante. 

Despues di e sesion, Diego Puls a bisa mi cu e lo 
kier traduci henter mi buki y ta desea di traha 
cu mi. 

Mesora mi a acepta su propuesta y mi ta hopi 
entusiasma pa wak kico nos por logra hunto,” 
Rosabelle Illes a expresa. 

Su di dos actividad oficial tabata un tayer di poe- 
sia cu un klas di e scol basico Colegio Hacienda 
Los Alcaparros. E tayer a tuma lugar n’e Centro 
Cultural Gabriel Garcia Marquez den e centro 
di ciudad. Rosabelle Illes a conta e muchanan 
tocante su bukinan, a explora kico ta poesia y 
su elementonan y a permiti e muchanan skirbi 
nan mesun storia cortico basa riba emocionnan. 
El a wordo sorprendi p’e conocimento cu e 
muchannan tin, no solamente di literatura pero 
arte en general. 

“Ta muchanan di 6-8 aña, pues mi no a spera 
cu nan sa asina hopi di poesia. Prome cu nos a 
cuminsa, e maestra a splicami cu nan ta haya les 
di diferente disciplina di arte na scol. 

E muchanan a recita dos poema cu nan tabata 
sa for di cabes y nan a canta un cancion pa mi, 
cu nan mes a skirbi hunto cu nan maestra. Nan 
ta domina e idioma Ingles tambe hopi bon, pues 

EUa dijo, quizó tengas que buscar 
en el libro de Rosabelle, una palabra bonita 
que exprese cómo se siente, porque ni ella misma 
sabe cómo tiene que llamar este •entimiento. 
Palabra bonita, palabra bonita. 

Dójame contarte .. 

Palabra bonita. 



rosabelle illes 

palabra bunita (palabra bonita ) 
traducción: estela de haseth 


**««» " ° C *^ « los 

<nmtu w "~-rr , * le v “A E>te «tá cargado da un ritmo y 
, 'P'«W'tan la busqueda de la -palabra borito' 


holanda 
es poesia 

"pensando en holanda" 


Presentamos las palabras y voces de cuatro 
poetas del Reino de los Paises Bajos. A través 
de 5u poesta se podrá conocer eJ pats y el 
sonido de sus lenguas. Los cuatro pocoias 
—dos son en neerlandés, uno en frisio 
y uno en papismento— representan ios 
tres idiomas del Reino. El neerlandés es 
el idioma principal, mientras que el frisio 
se habla en la provincia de Frisia, sl norte 
de Holanda, y el papiamento, en las islas 
de Aruba y Curaçao. Todos los ^em as van 
acom pañ a dos de su trad uccfói ' 1 



ta muchanan cu ta desaroyando nan mes na un 
forma hopi inteligente y rico na cultura.” 

Su di tres actividad oficial tabata un sesion di 
musica y literatura, unda cu e escritora a co- 
labora cu musico Arubiano Michael Lampe den 
un presentacion combinando Lampe su musica 
electronica cu Rosabelle Illes su poemanan me- 
lodico. 

“Esald tabata un experimento pa ami y Michael. 
Den pasado nos a traha hunto caba, pero nos 
partinan tabata mas separa for di otro, pues 
Michael cu su musica y ami cu mi poema. 

Awor nos a trata di trece e dos elementonan aki 
hunto di forma cu nos tur dos ta reacciona riba 
e otro su arte. Nos mester a traha riba esaki via 
distancia como cu Michael ta biba na Amsterdam 
y ami na Aruba. 

Via skype nos a logra palabra un cu e otro, pero 
tog e ensayo en persona ta keda importante pa 
nos sinti otro su energia. Asina cu nos a yega 
Bogota, Michael a transforma su kamber di hotel 
den un studio unda cu nos tabata reuni pa prac- 
tica den e tiki momentonan liber cu nos tabatin. 
Mi ta kere nos a logra crea algo nobo y cu con- 
tenido. Mientras e presentacion tabata forma 
su mes nos tur dos tabata wak kico mas e por 
bira si nos incorpora arte visual, baile, teatro y 
efectonan di luz p’asina sigui conta storia atrabes 
di poesia y musica.” 



Finalmente, Rosabelle Illes a ricibi invitacion di 
Michael Lampe y Datapanik pa forma parti di 
e concierto di clausura dor di recita un poema 
durante Datapanik su cancion ‘Frecuencia. 
“Tabata hopi impresionante pa wak asina tanto 
hende cu a bin e concierto y apesar cu Datapanik 
su cancionnan ta na Papiamento, nan a toca e 
publico imensamente. Tabata un honor pa por 
forma parti di e concierto cu un banda cu ami 
semper tabata fanatico di dje y ta sinti ta expresa 
Aruba su cultura na un manera tradicional y 
moderno.” 

Banda di su presentacionnan oficial, Illes a 
bishita Embahada Hulandes na Colombia na 
dos ocasion, esta Dia di Rey como tambe e cena 
exclusivo di clausura. 

N’e ultimo ocasion aki Rosabelle Illes a wordo 
sinta banda di Embahador sr. Robert van Emb- 
den. 

“Nos a hiba un combersacion hopi placentero 
durante e cena. E1 a bishita Aruba na varios oca- 
sion y ta gusta Caribe. E ta un persona hopi facil 
pa papia cu ne.” 

Ademas di e feria, Illes a bishita Panamericanas 
Formas e Impresos, e impresa di imprenta cu a 
imprimi tur su 3 bukinan. 

“Esaki t’e prome biaha cu mi ta bishitando Co- 
lombia, pues nunca mi a conoce e lugar unda 
mi obranan a nace. Mi tabata contento di por a 



ricibi un tour priva dor di mi persona di contacto 
sra. Patricia Moreno. 

E lugar ta hopi grandi y impresionante. Mi a 
compronde e proceso di crea un buki mucho 
mas y mi a conoce diferente tipo di papelnan y 
e efectonan cu por wordo crea paden di e buki 
como tambe riba e cover. 

Banda di imprimi buki, e impresa ta crea hopi 
mas producto. Nan a laga mi wak kico mas ta 
posibel y mi ta cla pa sigui realisa mas di mi 
proyectonan hunto cu nan.” 

Rosabelle Illes ta considera e experencia na 
FILBo uno memorabel y ta gradici tur e perso- 
nanan y organisacionnan cu a haci posibel cu e 
por a representa Aruba na Bogota. 

“Na prome lugar Embahada Hulandes na Colom- 
bia pa selecta mi persona, na tur e organisacion 
y instancianan na Aruba cu a recomenda mi 
persona ora cu e lider di e proyecto sra. Lies Wi- 
jnterp, a bishita nos isla pa sondea e represent- 
ante, n’e division Colombiano di Aruba Tourism 
Authority pa nan presencia y documentacion di 
mi eventonan y na henter e team di FILBo pa a 
realisa un feria inspirativo y hopi bon organisa.” 

Rosabelle su ultimo buki TITLE ta obtenibel na 
tur libreria na Aruba. Actualmente, e ta prepa- 
rando pa introduci TITLE na Corsou. Pa mas di 
Rosabelle Illes y su trabou bishita su website 
www.rosabelleilles. com 

Hobenncm di 'lnto Acting Youth Club' 

cu rosa pa nos grandinan riba Dia di Mama 




SIMAN cu a pasa, riba Dia di Mama e hoben- 
nan di ‘Into Acting Youth Club’ di fundacion 
CINEARUBA a haci un bishita na e grandinan 
di Sint Michael Paviljoen, unda cu tur mama 
a ricibi un rosa regaldo. 

E hobennan tambe a parti rosa banda di ca- 
minda na e mamanan, kendenan a keda con- 
tento cu e obsekio. Fundacion CINEARUBA 
kier gradici floresteria Red pa nan apoyo. 

E hobennan di e club ta forma parti di e tele- 
serie Ciudad Oraño cu na e momentonan aki 
ta den preparacion pa por cuminsa cu graba- 
cionnan na juli. 

Segun e investigacion di ‘YES’ (Universidad 
di Aruba) ta mustra cu medionan di comuni- 
cacion digital ta hunga un rol importante den 
desaroyo di e hubentud y den nan bida diario. 
Analisis ta indica cu e hubentud ta 
dedica un promedio di 8 ora pa 
dia na social media, internet 
y otro medionan di comuni- 
cacion digital. 

Tambe e resulta- 
do ta indica 
cu Ingles 
como 


‘idioma internacional’ ta influencia e ‘idioma 
digital’. 

Mirando e rol cu medionan di 
comunicacion digital tin den 
e bida diario di e hoben- 
nan, CINEARUBA lo haci 
uzo di e medium audio- 
visual como metodo di 
enseñansa. CINEARUBA 
ta di pensamento cu un 
persona ta siña mas facil dor 
di practica. 

Cuarenta participante lo traha 
hunto cu profesionalnan riba 
un programa di television pa un 
periodo di dos luna. 

Durante e tempo aki e profesionalnan lo 
guia y transpasa nan conocemento na e 
talentonan nobo aki, brindando e 
participantenan e oportunidad pa 
desaroya nan talento y siña 
t r a h a 


den un manera colectivo. 

Ademas e proyecto educativo y creativo 
aki ta ofrece un oportunidad unico pa 
e participantenan experiencia con 
ta sinti pa ta parti di algo, parti 
di un produccion di television. 
Bishita www.cinearuba.com 
pa forma parti di e club, pa 
support y forma parti di e 
teleserie Ciudad Oraño. 

Di cierto lidernan sindicaI 

Pa loke ta nan formación 
sindical ta laga masha di desea 

Di acuerdo cu Gregorio Wolff 


E preparación di e dirigente sindical mester ta 
completo, esta bon forma, bon educa, cu bon 
conocimento riba e hopi terenonan cu e lfder 
sindical mester cubri, segun Gregorio Wolff. 
Bon formación sindical ta keda un reto grandi 
pa sindicalismo. 

Awe tambe nos ta ripara un fayo grandi den 
mundo sindical. 

E forma di papia di cierto lider sindical, e poco 
conocimento di temanan, tambe un discurso 
cu poco nivel ta indica un falta grandi di for- 
mación. 

Si nos ta gusta of no, pero nos tur mester ta 
consciente cu ta bin otro forma di dialogo 
nacional, cual sea e Gobierno cu ta sinta. T’e 
temponan, si nos por yame moderno ta dicta 
esaki, pues ta un necesidad pa lidernan sindi- 
cal ta bon forma. 

Pa mundo sindical, e terenonan cu mester duna 
atención grandi ta keda: Formacion sindical; 


Otro terenonan. 

INFORMACION 

Miembronan y pueblo en general mester por 
ricibi mas información di sindicatonan di loke 
nan ta haci y di otro problemanan cu biniendo 
riba e clase trahador. 

Berdad ta cu nos mira comunicadonan di sin- 
dicato y entrevistanan, pero semper esakinan 
ta pa motibo di un of otro problema. 
Sindicatonan mester por trece un forma di 
informa mas regular cu informacionnan riba 
varios tereno cu ta regarda e clase trahador. 

For di 1985 te cu 2005, e periodo (12 aña) cu 
Gregorio Wolff tabata Presidente y un periodo 
(8 aña) den directiva, semper tur diadomingo 
entre 10’or y 1 l’or e tabata dirigi un programa 
radial pa SEPPA, cu hopi información y co- 
mentario. 

Un programa hopi scucha tur diadomingo y 



después den siman cu hopi comentario den 
prensa scirbi. 

Awendia no tin programa radial sindical mas, 
cual ta di lamenta, pasobra e pueblo trahador 
no ta ricibi su informacionnan necesario. 
Pues riba e tereno di información tambe tin 
un tarea grandi pa sindicatonan cumpli cu ne, 
Gregorio Wolff a conclui su observación pa cu 
sindicalismo na Aruba. 


Xpresa bo mes 


Servicio di Post ta malisimo 


BON dia sr.Toko, 

Mi ta un ex trahador di AAA (Aeropuerto) cu pensioen pa 10 aña. 

Mi ta biba na Cartagena di Chile. 

Den 10 aña mi post tabata yega cu un retraso di 30 dia. 

Hopi biaha tabata motibo di mal maneho di hende cu ta manda post pa Cartagena na Spaña of 
Cartagena de indias na Colombia. Den 2015 post a kibra tur record. Carta di december 2015 a 
yega 8 di maart y asina hopi fecha similar. 



#1 Online 


Tel: 583-1400 


Fax: 583-14444 


Mi ta pidi cu hopi respet un ayudo den e caso aki ya cu post nunca ta contesta telefon ni tampoco 
e-mail. Mi ta spera di un contesta faborable pa mi peticion. 

Di antemano hopi danki. 


Facebook: 

www.facebook.com/awemainta 
Website: www.awemainta.com 


Mi nomber ta Edgar Loopstok 


E-mail: noticia@awemainta.com 

Dominee Ernst Stutterhe m 
cu 25 aña di sirbishi 

Skirbi pa: Ruthy "Lady Ruth" 
Vrieswijk-Bergen 






UN bunita shelo suave a toca e 
anochi di dushi celebracion cu nos 
Domi, Dominee Ernst Stutterheim, 
den cura di e kerki Protestant na 
Seroe Colorado recientemente. 
Un biento fresco tabata suplando, 
manera bisando, sigui tuma e ben- 
dicionnan cu Dios tin pa nos domi 
y su bunita famia cu riba su mes ta 
tambe un bendicion pa kerki. 

E celebracion a cuminsa cu un 
sirbishi cortico di gradicimento y 
bendicion pa dominee, memey di 
miembronan di gemeente y invi- 
tadonan. 

Un di e personanan cu ta guia nan 
anochinan di alabansa, Sharone, 
a dirigi esaki den un forma hopi 
bunitay emocionante. Turhunto a 
canta varios di e cancionnan gospel 
alegre cu dominee ta gusta, acom- 
paña pa dominee mes riba piano. 

Despues sra. Pearl tambe a toca 
y e pianista Livio Hermans a toca 
algun bunita piesa, di cual e dushi 
wals di Padu “Abo so” cu a wordo 
canta pa tur esnan cu conoce e 
bunita cantica aki di nos tata di cul- 
tura Juan Chabaya “Padu” Lampe. 
Kerki tabata completamente yen. 
Despues cu e domi di kerki di Pie- 
dra Plat a haci un bunita oracion 
pa su colega dominee Stutterheim 
e celebracion a sigui den cura 
di kerki na Seroe Colorado den 
un ambiente festivo y alegre cu 
musica den fondo di un grupo di 
musiconan tocando musica jazz. 

Dia 5 di mei, e bunita fecha cu a 
recorda y celebra dominee su 25 
añanan den sirbishi di Señor, di 
cual 7 aña aki na Aruba y contando. 
Dia 7 di mei, dominee a cumpli un 
aña mas di bida, pues por bisa cu 
ta su luna festivo di celebracon, 
hunto cu su bunita sra. esposa 
Matty, mama di nan yiu(nan) cu 
sigur a haya atencion di su esposo 
rib’e Dia di Mama cu tabata dia 8 
di mei. 

Ta mustra facil awendia pa ta na 
cabes di un kerki, aunke tin hopi 
otro sorto di misa y of iglesianan 
cu nan mesun manera di tene un 
sirbishi. 


Mientras otronan ta canta y toca 
musica merengue of salsa den nan 
misa, cu toke alegre, ainda kerki 
ta den su fase di toca canticanan 
gospel mas trankil, pero poco 
poco ta toca musica alegre tambe, 
specialmente riba nan anochina di 
alabansa. 

Y no ta tur hende ta gusta e buya de 
baila y klap den un misa. Ainda tin 
cu kier e trankilidad y paz den un 
forma suave sin gritamento. 

Lady Ruth mes a bay un misa un 
biaha di un di e pentecostalnan, 
pero mester a sali bek, pasobra 
tanto gritamento duro pa e pastor 
y esun cu ta traduci su predicashi, 
ay no!!! 

Mi Dios no ta sordo! Pero Lady 
Ruth ta gusta variacion si den e 
parti di alabansa cu musica alegre 
sin gritamento di mas. Corda cu 
Lady Ruth ta gusta fiesta hopi! 
Pero no pa otronan wak y controla 
si bo tambe ta clap of baila y kere 
cu algo faltabo pasobra abo ta den 
un otro ambiente di adoracion y 
oracion, toch? 

En fin.. .por sigui papia y discuti e 
topico aki sin fin. E tema religion 
of politica ta temanan cu tin cu 
respeta otro den nan, pasobra tur 
hende tin nan mesun opinion y 
pensamento di esakinan. 

E bunita ta, cu nan ta bezig cu reno- 
bacion di e kerki chikito na Oran- 
jestad, pasobra hasta turistanan ta 
gusta nan momentonan di tranki- 
lidad pa medita y haci oracion un 
rato y e ta situa asina bon, den 
centro di Oranjestad. 

Nos comunidad ta consisti di hen- 
denan di fe cu ta gusta bay nan 
misa. 

Danki Dios cu nos tin e libertad ey 
di expresion! Danki Dios cu nos por 
biba na paz cu otro riba un isla asi- 
na multicultural y multifacetico! 

Pabien Dominee Stutterheim cu 
bo prome 25 añanan como domi- 
nee activo y dinamico, cu Dios 
permitibo hopi 25 aña mas como 
su sirbidor den e area aki di spiri- 
tualidad y fe. 

“God bless you and your beautiful 
family!” 

CEO di ATA Ronella Tjin Asjoe Croes en coneccion cu e exito di ATCA 201 6: 

"Mcmtene un relacion solido cu nos operadornan 
internacional ta esencial pa nos turismo" 



DIADOMINGO anochi den un di Aruba su 
atraccionan natural, Ayo Rock Formation, 
Aruba Tourism Authority (A.T.A.), ECO DMS 
y Renaissance Resort Aruba tabata anfitrionan 
di e clausura di ATCA 2016, un di Aruba su 
conferencianan turistico di mas importante. 
Den compas cu ATA su campaña di publi- 
cidad nobo, “Local Short Cuts”, operadornan 
di Norte America a wordo duna un bon bini 
impresionante den e parke a wordo delicada- 
mente decora y ekipa preservando su natura- 
lesa y structuranan cu hopi cautela, brindando 
un anochi magico, organico y inolvidabel. 

Un clausura perfecto pa un evento exitoso 
y fructifero pa Aruba su turismo. Durante e 
ultimo anochi di e conferencia por a nota e 
operadornan Norte Americano, den un bon 
estado di animo, motiva y inspira pa sigui 
respalda e producto Aruba. 

Cu e resultado satisfactorio aki CEO di Aruba 
Tourism Authority, Ronella Tjin Asjoe Croes 
ta enfatisa: “Ta di hopi importancia y esencial 
pa semper mantene un bon relacion cu nos 


operadornan internacional y local. 

E simpel hecho cu, pa 3 dia largo, nos a haya 
e oportunidad y bentaha unico di por mustra 
nos partneman strategico Norte Americano tur 
avance y inovacion andando pa cu e producto 
Aruba. 

E representantenan internacional a haya asina 
un bista mas profundo y personal di nos isla 
cu ta den evolucion continuo. 

Meta di conferencianan manera ATCA ta pa 
establece, mantene y fortifica relacionnan du- 
radero cu operadornan turistico rond mundo. ” 

Cu un tema di felicidad y un enfasis riba e 
escencia di e spirito di amabilidad y custum- 
bernan di nos hendenan local, e operadornan 
Norte Americano a conoce nos isla for di un 
angulo mas intimo, organico y puro. 

Algo cu a wordo bon ricibi, mirando cu e evo- 
lucion di e mercado afluente Norte Americano 
ta birando mas exigente y ta buscando mas 
autenticidad den destinacionan turistico. 
Apesar di retonan cu e region Caribense a 
enfrenta ultimamente, un di e operadornan 


presente di mas importante pa nos isla, Expe- 
dia, a conoce un crecemento di 37 porciento 
di benta pa Aruba. 

Igualmente Travel Impressions, un otro op- 
erador lider Norte Americano, tambe ta duna 
di conoce crecemento den benta pa Aruba. 
Esaki ta danki n’e relacion solido y pro-activo 
cu Aruba Tourism Authority y agencianan di 
publicidad global tin directamente cu opera- 
dornan turistico Norte Americano, facilitan- 
dornan contenido y material publicitario den 
forma strategico y eficiente na tur momento. 

“E conferencia ATCA 2016 a logra su meta 
di demostra e inovacion di producto Aruba y 
alabes conecta e operadornan cu e esencia di 
nos isla, su hendenan y rikesanan di nos cul- 
tura y custumbernan. Nos ta hopi satisfecho 
cu esaki” e CEO di ATA ta declara y alabes 
enfatisa riba e importancia di keda evoluciona 
esfuersonan di mercadeo conhuntamente cu 
e relacionnan solido cu partnernan strategico 
local y internacional. 

Invitacion pa un anochi informativo di 
programa pa baha peso Straight Away 
presenta pa dr. Johnny Cheng 


STRAIGHT Away ta un programa cu ta yuda 
bo baha peso responsablemente cu a origina na 
Hulanda. E obhetivo di Straight Away ta cu tur 
hende mester tin e oportunidad di tin un curpa 
saludabel y delega. 

Straight Away ta diseña pa conseheronan di 
peso, profesionalnan den e area di nutricion 
orthomoleculario, y dietistanan. E ta consisti 
di un serie completo di restitucion di cuminda 
den e forma di shakes, hariña di avena, sopi, 
bara, y cuminda cayente. 

E productonan ta contene tur e vitaminanan, 
mineralnan, y nutrientenan esencial den cada 
plato, pa yega na bo necesidad diario. 


Combina cu consehonan profesional di un 
consehero di peso diploma, nos lo percura pa 
abo logra bo metanan. 

E consehonan di e consehero di peso ta gratis 
durante e programa di Straight Away. Despues 
cu bo a yega na bo peso desea, e consehero 
tambe ta disponibel pa mas apoyo den e area 
di movimento, nutricion y estilo di bida. 

Cuminsa awor y probecha di nos promocion 
special “Slank op Vakantie” durante e luna 
di mei. Tur hende cu ta aplica durante e luna 
aki no mester paga inschrijfgeld y ta ricibi un 
discuento di 10% riba tur nos productonan. 


Straight Away ta organisa un anochi informa- 
tivo na unda cardiologo Johnny Cheng lo duna 
informacion tocante e consecuencianan di 
obesidad. E ta wordo confronta cu e problema 
aki diariamente. Tambe lo tin e oportunidad 
pa purba nos productonan. 

Tema di charla ta: Obesidad y su consecuen- 
cianan, presenta pa Cardiologo dr. Johnny 
Cheng. Esaki lo ta riba diaranson 11 di mei pa 
6:00pm - 8:00pm na Straight Away Aruba, 
Irenestraat 21. 

Pa mas informacion yama libremente nos con- 
sehero di peso, Saskia Budel na tel: 733 4040. 


Lo ta e ultimo curso pa e semester aki 

Otro simcin tin curso pa bo 
siña con pa hypnotisa mes 



OTRO siman un biaha mas Aruba Hypnosis Cen- 
ter lo ta dunando e curso “Mastering the Art of 
Self-Hypnosis” y ainda tin luga cu por inscribi. 

E curso ta tuma luga diamars dia 17 di mei 
y diahuebs dia 19 di mei di 6:30 pa 9:30. 


Tur hende por siña haci self-hypnosis y 
durante e dos dia e participante lo siña e. 
o. kico ta hypnosis, con hypnosis ta sinti, 
kico ta e diferencia entre hypnosis y self- 
hypnosis, kico ta berdad di e storianan cu 
ta bay rond riba hypnosis, ta berdad 
hypnosis ta un estado natural, 
ta berdad cu e por haci 
cambionan posi- 
tivo den bo 


bida, con pa haci self-hypnosis, con self-hypnosis 
por yuda bo logra bo metanan y mucho mas. 


Den e ultimo añanan masha hopi hende na 
Aruba a siña haci self-hypnosis y e aña aki 
so mas cu 35 hende a termina e curso cu ta 
wordo presenta dor di Eddy Oduber cu ta un 
instructor certifica den hypnosis. 


Pa mas informacion por tuma contacto 
cu Aruba Hypnosis Center NV na e-mail: 
hypnosis@arubanet.com. 

Promoviendo deporte 

Special Olympics ta invita 
comunidad pa conoce su actividadnan 

Diasabra 14 di mei riba nan veld na Piedra Plat 



SPECIAL Olympics Aruba pa mas di dos decada ta 
provee training y torneonan di deporte pa deportis- 
tanan special na Aruba. Fundador y Presidente di di- 
rectiva di Special Olympics Aruba, Tuyo Werleman y e 
coachnan den diferente ramo di deporte ta sumamente 
orguyoso di e atletanan cu a y ta train cu e fundacion 
y ta haci uzo di nan servicionan aña tras aña. 

E seleccion di Aruba a sa di semper tene nomber di 
nos pais halto y entre e delegacionnan di mas fuerte 
y mas entusiasma unda cu nan a competi internacio- 
nalmente. 

E cantidad di medaya cu nos atletanan ta bolbe Aruba 
cun’e semper ta impresionante. 

E seleccion di Aruba a participa cu exito na diferente 
World Games, incluyendo esnan na China, Los Ange- 
les, Grecia y Irlanda. Pa subraya e importancia di haci 
deporte y encurasha mas atleta pa uni n’e trainingnan 
di Special Olympics Aruba, e fundacion hunto cu nan 
sponsor fiel Digicel y un grupo considerabel di bikers 
ta anfitrion di un evento special riba diasabra dia 14 
di mei. 

Comunidad di Aruba, particularmente docentenan 
di scolnan special Paso pa Futuro, Emma School y 
EPB Santa Cruz, y hobennan interesa den siña mas y 
participa na actividadnan di deporte unifica, ta invita 
pa bishita e veld na Piedra Plat for di 4’or di atardi pa 
8’or di anochi. No ta cobra entrada pa e actividad aki. 
Deporte unifica ta trece deportistanan cu necesidad- 
nan special hunto cu otro deportistanan den training 
y competencia. 

E ta un di e metanan mas grandi di Special Olympics 
internacionalmente, esta pa tin integracion di depor- 
tistanan di diferente nivel di esfuerso, atletanan cu y 
sin limitacion, hunto pa gosa hunto di practica deporte. 
Dia 14 di mei lo tin demostracion di e 7 deportenan 
cu Special Olympics Aruba ta ofrece y tur bishitante, 
incluyendo mayoman tambe ta invita pa hunga futbol, 
un wega di bolas criollas of badminton of ping pong, 
of hasta core un careda contra e atletanan presente. 

Durante di e “Family Day” tambe lo tin oportunidad 
pa participa na sesionnan di Zumba y core riba mo- 
torcycle cu un biker. Lo tin tambe un “Dino Jump” 
p’e muchanan mas hoben disfruta. Ademas di e parti 
deportivo, Special Olympics Aruba tambe ta activo 
riba tereno cultural, y tin nan mesun grupo di baile, 
y tin programanan manera Healthy Athlete y Healthy 
Smile, pa promove bon salud en general. 

Scol Caiquetio y SVGA ta invita, hunto cu atleta cu a 
gana medaya di oro den badminton, esta Jeremiah 
Werleman y representante di e grupo Lone Wolf Bik- 
ers, Michael de Cuba, comunidad henter pa bishita e 
actividad aki, pasa un rato ameno cu nos deportistanan 
special y inscribi pa participa hunto cu nan den haci 
deporte, ta activo y disfruta di un mihor calidad di bida. 

Back te the 80's y 90's na 
Electric Avenue @ Studie 54 



SI bo ta kere bo a bay e mihor fiesta Back to the 80’s... 
ata p’abo gosa! 

Pasobra dia 25 di juni proximo ta bay tin e “best of the 
best” di añanan 80 y 90! 

Electric Avenue at Studio 54 (Club Banana’s) “let’s go back to the 
80’s and 90’s in style” di 8:00pm pa l:00am. 


Un fiesta Limited Edition pa e gran fanaticonan di 
musica di añanan 80 y 90. 

DJ Leo Elizabeth y Mini Future Band lo defende 
añanan 80, mientras DJ Zoontje y DJ Laennon ta 
bay demostra cu 90 tambe tin su corona. 

Busca bo carchi for di awor na Mensing’s Cami- 
nada pa solamente 35 florin. 

Corda cu ta un fiesta exclusivo y cu entrada ta 
limita, OP is OP!!! 

Pa mas informacion por tuma contacto cu tel: 
563-0422, 669-8220 of 690-3335. 

DLW Scmta 
Rosa a duna 
lectura na EPI 
riba e topico 
di Aruba Reef 
Care Project 






SECCION di Pesca di Santa Rosa a ricibi un invitacion pa presenta 
un lectura tocante di e conocido proyecto di conscientisacion Aruba 
Reef Care Project. 

E lectura ser presenta pa e studiantenan di EPI, segundo aña di e unit 
Economia. Contenido di e lectura tabata pa splica e studiante nan 
pakico e organisacion a ser funda y su beneficionan pa nos isla. Kico 
a inspira e fundadornan, for di 22 aña pasa pa bin cu e idea pa haci 
e prome accion di limpiesa bou di awa, riba nos rifnan di coral, pero 
tambe na tur nos beachnan publico. 

A splica e obhetivo principal di Aruba Reef Care Project, cual ta cam- 
paña pa conscientisa publico en general, tocante proteccion y preser- 
vacion di nos medio ambiente marino. 

Tambe a duna un splicacion detaya di e vision di e proyecto, cual ta 
encera crecemento di turismo den un forma sostenibel, proteccion di 
e medio ambiente marino p’e futuro generación, maneha areanan cu 
regulacion y crea un parke marino. 

E mision ta keda mantene semper conscientisacion como obhetivo prin- 


cipal, sigui traha rib’e importancia di proteccion di e medio ambiente 
marino. Haci trabou nan concreto, pone palabra den accion, haci ac- 
cion di limpiesa, crea entusiasmo y yuda implementa un parke marino. 

Naturalesa semper a corda nos cu mester tin un balance entre nos re- 
cursonan natural y desaroyo economico, nos tin e tendencia di lubida 
esey. Hopi biaha nos ta haya e justificacion cu ta progreso economico. 
A duna e studiantenan un breve muestra di nos desaroyo economico 
for di 1985 ora a cera e refineria. Cu e triplifica e cantidad di camber 
di hotel, poblacion a crece di 60 mil pa 115 mil. 

E cantidad di turista cu ta bishita nos isla tabata di 200 mil a subi cu 
mas di 1.5 miyon y nos naturalesa a keda atras den desaroyo. 

Pa es motibonan ey a cuminsa cu Aruba Reef Care Project pa consci- 
entisa e publico tocante importancia pa cuida nos medio ambiente 
marino. 

Sr. Castro Perez di seccion di pesca di Santa Rosa, tabata encarga cu 
e presentacion. 

Servicio pa 
Comunidad 


iMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Oduber N.V. 

Pariba di Brug: 

AloeN.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


Slu: 

* Media 

I ilr>! ;• 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


KgJ 

Cumana #44 Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


Heavenly Father, In your strong hands, I place my life today. 

That you may light and guide my way. 

As for all my troubles and worries 
I know that you will take them away.... 

“Laga tur locual cu ta sperami ta bunita, 

Laga tur locual cu mi encontra na caminda ta bunita, 

Laga tur locual cu ta rondonami ta bunita, 

Laga tur locual mi laga atras keda bunita, 

Y laga esakinan termina den tur bunitesa.” 

Cu inmenso tristesa na nos curason 
nos kier a anuncia fayecimento inespera di: 


Rouél Lesley Starke 

Mihor conoci como “Uwa” 

*13 Mei 1958-t5 Mei 2016 

Na nomber di su: 

Distinguida esposa: Natalie (Jacky) Starke-Eckmeyer 

Yiunan stima: Rosley Starke 

Desley Starke 

Nietonan stima: Xylon & Mason Starke 

Su mama: Emilia Jacobs 



Manera un yiu muher stima y mama di su nietonan: 

Rovinshka (Vinka) de Mei 

Su rumanan: Etlene & Dorne Edwards y famia 

Freddy y Emy Starke y famia 
Imro (Koka) Starke y famia 
Michael Starke y famia 
Sharda Winterdaal - Jacobs & 
Leopoldo (Poli) Kock y famia 
Rose Mary (Roosje) Jacobs & J 
ose do Nascimento y famia 
Leginio Stomp y famia 
Karin Dijkerman-Krieger y famia 
Clarque Martina 

Su madrina stima: Rina Engelhart - Henriquez 

Suegra y suegro: Marietje y Francisco (Chico) Eckmeyer 


Swa & Cuña: Angeline Eckmeyer & Ramon (Gino) Roumou 

Franklin y Maria (Nita) Eckmeyer 


Tantanan y omo: Swinda Maduro-Jacobs y famia 

Ramira Antersijn-Jacobs y famia (na Curacao) 
Gregorio Maximiliano (Shon Ma) 
Jacobs-Klepper y famia 


Subrino y subrinanan: Sharlene, Jelle, Chairis, Arjen, Marx, Mingly, 
Clifton, Claire, Rensley, Shaina, Clifford, Cleo, Shamira, Braxton, 
Maysa, Jason, Kymberly , Denzel,Tyrone, Cherize, Iwardt, Lily, Shari, 
Joey, Marx, Isaiah, Ashley, Timothy, Kayleigh 


Ayudante di cas: Wois Bertrand 

Na nomber di demas famia, ihanan, sobrino y sobrinanan, primo y 
primanan 

Amigo y amiganan, bisiña y tur su coleganan stima di Marriott 
Stellaris Casino 


Famianan: Starke, Eckmeyer, Jacobs, Stomp, Kock, Do Nasci- 
mento, Martina, de Mei, Perrotte, Lacle, Balinge, Bergrok, Franken, 
Roumou, Carrilho, Maduro, Henriquez, Ling, Chung, Dooper, 
Edwards, Winterdaal, Goeloe, Toms, Paesch, Esser, Dabian, Pieters, 
Antersijn, Stamper y demas famia nan na Hulanda, Suriname, 
Belgica, Merca y Curacao. 

Oportunidad pa condolencia lo ta riba diaranson 11 Mei 2016 na 
Royal Funeral Home di 7:00 pm - 9:00 pm. 

Acto di entiero lo tuma lugar Diabierna 13 Mei, 2016 na Misa Sta. 
Ana na Noord for 2:00 pm - 4:00 pm. 

Nos ta pidi nos disculpa cu despues di despedida nos no ta ricibi 
bishita di condolencia na cas. 


Disculpa nos si den nos tristeza nos lo por a lubida algun familiar. 



/\ 


X 


Mainta 

Laga tur loke ta spera mi ta bunita 
Laga tur cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
"Cado Wever” 

Cu inmenso tristesa na nos curazon nos 
kier anuncia fayecimento tragico di: 



Sra.Evelina Candida 
Figaroa-Croes 

Mihor conoci como “Inja” of "Tanchi Eve” 
*06-06-1940 -106-05-2016 

Su esposo: Luisito (Lucho) Figaroa 

Su Rumannan: 

Aida, Job van Schravendijk y famia na Hulanda 
Eddy, Freda Croes-Rodriguez y fam. 

Ephraim (Tom), Marjan Croes-Hoonhout y famia na Curaçao. 
Lucio, Rita Croes-Croes y fam. 

Roland, Ada Croes- Lesire y fam. 

Griselda Croes, Ricardo Toppenberg y fam. 

Diana Croes 

Sway Cuñanan: 

Sra. Vda. Irena Croes-Schwengle 
Editha, Silo Pers y fam. 

Mercedes y Alex Persijn 
Palmiray fam. 

Jolanda, Guiseppe y fam. 

Nelson Figaroa 

Aurita, Peter van Boekel y fam. 

Su tanta di respet: 

Sra. Vda. Macaria (Chichi) Croes-Krozendijky famia 

Amiganan di cas: 

Sra. Ligia Restrepo-Croes 
Emilse Crespo 

Sobrino y sobrinanan, primo y primanan y demas famia Croes, 
Maduro, Figaroa, Leest, Fingal, van Schravendijk, Schwengle, 
Rodriguez, Hoonhout, Lesire, Koolman, Toppenberg, Pers, 
Persijn, van Boekel, Lopez, Krozendijky Smit, 

Amigo-amiganan, bisinjanan y conocirnan 

Ta invita pa e acto di entiero cual lo tuma lugar diabierna 13 di 
mei 2016 for di 2 or pa 4 or di atardi na Royal Funeral Home I 
despues lo sali pa Santana Catolico na Sta.Cruz. 

Oportunidad pa condolencia lo ta diahuebs 12 di mei 2016 di 7 
or pa 9 or di anochi na Royal Funeral Home. 

Cumana 76 
Oranjestad,Aruba 
Tel: 588-6699 

"Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, Pa mi bolbe haña forsa”. 

Salmo: 23 


Cu inmenso dolor na ns curason, pero conforme cu Dios su boluntad, 
nos ta anuncia fayecimento di nos estimado, tata, abuelo, bisawelo, 
ruman, primo, suegro y omo di: 


Johannes 
Verona Angela 

Mihor conoci como “Pachi” of "Janshi” 
Ex-empleado di LD\GO 
*29-04-1928 - 107-05-2016 



Na nomber di su 

Esposa: tMartha Angela-Koolman 


Yiunan stima: Venancio(Chonai) Angela & 

Mayra Angela-Geerman 

|Luis (Wicho) Angela 

Lelia Croes-Angela & Dion Croes 

Juan (Poy) Angela & Rosa Angela-Maduro 

Grace Yrausquin-Angela & 

Leopoldus (All) Yrausquin 

Manera Yiu: Isisdora (Dora) & Eric Krozendijk y famia 


Nieto y Nietanan: Marylaine (Mary) & Reangelo Koolman 

Marianne Angela & John Rijke 
Angelo Angela 
Aissa Angela 
Ruthlaine Croes 

Jermaine Angela & Lindsay Werleman 
Jerral Angela & Keighley Loopstok 
Leonard Yrausquin 
Ghislaine Yrausquin 

Bisanieto(a)nan: Zlaine Koolman, Zyon Koolman, Jayrienne Rijke 

Jaymilaine Rijke, Jayxilienne Rijke, Shenille 
Vichez 


Rumanan: tMathilda & Gregorio Lampe-Angela (Venezuela) 

tPetra & tJuan Dirksz y famia 
tUrsula Angela 
Benancio Angela y famia 
tCalixto & Eleonora Angela 
Adelbert & Grace Angela 


Swa & Cuñanan: tRuperta & tEstefanius Maduro 

Clarita Thiel & tRafael Thiel 
tTanchi & Pablo Werleman 
tLucia & Doei Geerman 
tMaria & tHaime Yarzagaray 
Buchi & Eloiza Koolman y famia 
tChichi & tFeliz Kock y famia 
Ex Nuera: Maria Angela 


Suegra & Suegronan:Epifanio (Pief) & Gregoria (Goya) 

Geerman- Koolman 

Porfilio (Fichi) Croes & tAurora Arends-Croes 
Alfonso Maduro & Carmen Rasmijn 
tAlberto Yrausquin & tJoaquina Yrausquin- de 
Lange 


Sobrino y Sobrinanan, Primo y Primanan, Comer y Compernan, 
Bisiñanan y conocirnan y demas famia na Aruba, Venezuela y Hulanda: 
Angela, Koolman, Geerman, Rasmijn, Croes, Yrausquin, De Lange, 
Maduro, Kock, Thiel, Delaney, Werleman, Yarzagaray, Lampe, Bislip, 
Krozendijk, Figaroa, Dirksz, Muir, Kelly, Manga, De MEy, Rijke, Brahim y 
Trimon 


Ta invita pa asisti na acto di entiero cu lo tuma lugar diahuebs 12 di mei 
2016 pa 4’or na misa Inmaculada Concepcion na Sta.Cruz. Despues 
lo sali pa Santana De Vries na Sta.Cruz. E restonan mortal di defunto 
“Johannes” lo ta reposa for di 2’or den misa. 

Tin oportunidad pa tuma condolencia diaranzon 11 di mei for di 7’or pa 
9’or di anochi na cas : Sabana Grandi 10. 

Nos ta pidi nos disculpa si den nos tristeza nos por a lubida un of mas 
famia. 


MJF: 

Invitacion "sosten den grupo" pa 

16 di mei na Centro Mary Joan 


<£» 


Aurora 

ç^fimerd C fCeme Cf 

Laga tur loke ta spera mi ta bunita 
Laga tur locual mi encontra na caminda ta bunita 
Laga tur locual cu ml laga atras keda bunita y 
Laga esaklnan termina den tur buniteza. 

"Cado Wever” 

Cu inmenso tristesa, nos ta anuncia fayecimento inespera di: 



Milda Jesucita 
Wever-Arends 

"06-09-1933 - 108-05-2016 

Acto di entiero lo tuma lugar diahuebs 12 di mei 2016 na 
Aurora Funeral Home di 2’or pa 4’or di atardi, despues lo sali 
pa Santana central na Sabana Basora. 

Adres pa condolencia: Aurora Funeral Home, diaranson 11 di 
mei 2016 di 7’or pa 9’or di anochi. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento 

Nos kier a gradici di curason y na nomber di henter famia tur 
esnan cu di un manera of otro a mustra atencion y a duna nos 
sosten cu e perdida di nos defunto stima: 



Sr. Alcides Valentino 
“Chido” Quilotte 

Cu Chido sosega na paz. 


MJF ta invita bo p’e 
siguiente encuentro di e 
grupo di sosten cual lo 
tuma lugar dialuna 16 
di mei di 5:30 pa 6:30 di 
atardi, cu lo ta totalmente 
gratis. Cancer por ta algo 
masha fastioso y por duna 
bo miedo, pero abo no tin 
cu pasa aden bo so. Mary 
Joan Foundation cu su 
team di asistencia psico- 
social t’ey pa bo. Den e 
grupo di sosten lo bo topa 
otro personanan cu tin of 
tabatin cancer na pecho. 
Den un seno di confiansa 
ta comparti experiencia y 
siña e tipnan pa por mane- 
ha e malestar. Lo bo ricibi 
e atencion, comprension y 
sosten di amistadnan den 
e lucha. 

Bo sentimentonan no ta 
algo pa sconde, ni pa ser 
balota. Bo sentimenton- 
an merece di ta scucha y 
balora. 

Mary Joan Foundation su 
portanan ta hancho habri 
pa abo! E grupo lo wordo 
dirigi dor di e trahador 
social of e psicologo. 

Banda di e malestar di 
cancer, lo por experiencia 
otro tipo di dificultad. Nos 
conseho ta pa tuma con- 
tacto cu e team psicosocial 
na MJF pa un consulta mas 
priva, hunto nos ta busca 
un posibel solucion of po- 
sibel apoyonan. 

Pa mas informacion yama 
Mary Joan Foundation, 
Sabana Blanco 8, Oran- 
jestad, Aruba; tel: +297- 
588-9999 Cel: +297-594- 
0919. 

E-mail: marvioanfounda- 
tion(a)setarnet.aw: Face- 
book: Mary Joan Founda- 
tion Aruba. 
























36 


AWEMainta Diamars, 10 Mei 2016 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Hesus a bisa: 

Ami ta resurekshon y bida. Esun cu ta kere den Mi, 
maske el a muri lo biba; Y esun ku ta biba. Y kere den Mi 
den tur eternidat i’e no muri. 

Salmo 26 

Cu inmenso dolor na nos curason, pero conforme cu DIOS su 
boluntad, nos ta anuncia fayecimento di nos estimado tata, 
abuelo, ruman, primo, suegro, y omo. 

Wenceslao 
Eduardo Ruiz 

mihor conoci como: Eddy 
28 september 1932 - f 7 mei 2016 


Na nomber di su: 

Esposa: Françoise O.M. Ruiz-Jansenf 

Yuinan stima: Patrick E. Ruiz y Mayra Ruiz-Arendsz 

Randolph A. Ruiz y Ritsma Croes 
Dennis H. Ruiz y Chantal Ten Hoeve 

Nietonan: Mikayla, Kyara, Elias 

Izellah, Zury, Zilah, Randolph Jr. 

Denise, Damyan, Tyronn. 

Compañera di bida: Beulah Geerman 

Manera yuinan: Blanca y Ricky Gomez-Fingal y famia 

Roxanne y Danilo Rodulfo-Fingal y famia 
Felix Junior Fingal y Sylvienne Vrolijk y famia 

Rumannan: Maria Trinidad Ruizf y famia 

Efraim "Efi" Ruizf y famia 
Theresita de Windtf y famia 
Cecilia Elmondalekf y famia 
Marco Federico "Feki" y Erna Ruiz y famia 
Carlotica Ridderstap-Odor y famia 
Ben Toppenbergf y famia 
Ninita de Lannoyf y famia 

Cuñanan y Swanan: 

Mia Thuys-Jansenf y famia 

Hans Jansenf, Neeltje Jansen-Buntsma y famia 

Roelandf en Ton Jansen-Groot y famia 

Annemarie en Jan Haarselhorst-Jansen y famia 

Kees Jansen f, Annemieke Jansen-Venneman y famia 

Bon amigonan di cas: Orlando "Ronny" y Mena Kelly 
Alex f y Ola Mansur 
Franklin y Evelyn Ruiz 

Famia: Ruiz, Jansen ,Geerman, Arendsz, Croes, Kelly, Mansur, 
Fingal, de Windt, Elmondalek, Ridderstap, Toppenberg, de 
Lannoy, Thuys,Buntsma, Groot, Venneman, Haarselhorst, Ten 
Hoeve y demas famianan ta invita tur amigo, bisiña , conocir- 
nan y miembronan di Kiwanis pa asisti na acto di entiero cual 
lo tuma lugar Diamars 10 di mei 2016 pa 4or di atardi saliendo 
for di Aurora Funeral Home na Cumana pa santana na Sabana 
Basora. 

E restonan mortal di nos difunto stima lo ta reposa for di 2or di 
atardi den Aurora Funeral Home. 

Condolencia lo tuma lugar na Aurora Funeral Home Dialuna 9 
di mei 2016 for di 7'or pa 9'or di anochi. 

Si den nos tristesa nos a lubida algun familiar nos disculpa pa 
cu esaki. 

Na lugar di flor of krans un donacion pa "Koningin Wilhelmina 
Kanker Fonds" lo ta altamente aprecia. Na Aurora Funeral 
Home lo tin un box disponibel. 

Despues di entiero nos no por ricibi bishita di condolencia na 
cas. 

Señor ta mi wardadó, lo mi no tin falta di nada. 
E ta ponemi drumi den lugánan di yerba bérdé. 
Salmo 23 :1-2 



Gabriel Arcangel Thomas 

Mihor conoci como “Angel', “Ga” of “Gachi” 
*24-03-1959-f 09-05-2016 

Acto di entiero lo wordo anuncia despues 

GRADICIMENTO YINVITACION: 

Den nomber di nos famia nos kier a gradici tur esnan cu di un 
of otro manera a mustra nan attencion y a duna nos sosten 
durante fayecimento y entiero di casa, nos tata, ruman, abuelo, 
omo stima: 



Un danki especial na e statf y personal di hospital, na famia 
completo na Aruba, Curacao, Bonaire y Hulanda, amigonan, 
bisiñanan y conocirnan. Na Pastor Jairo Maduro y Pastor Toti, 
un danki di curazon pa tur cos. Na Ettiene Yarzagaray pa por a 
compaña nos cu su canticanan durante entiero. Tur esnan cu 
a manda mensage di condolencia, Krans/flor, of contact nos 
den cualkier otro forma. Na Aurora Funeral Home pa nan 
excelente servicio. Danki di curazon pa boso sosten pa cu 
nos famia. 

Alavez nos kier a invita Bo(so) tur pa compañanos na 3 Santo 
Sacrificio di misa cual lo tuma lugar na misa di Brazil, Diamars 
10 di mei, Diahuebs 12 di mei (su cumpleaños) y Diabierna 13 
mei pa 7or di anochi. 

Diabierna 13 di mei, despues di misa lo tin un Rosario na cas, 
PosChiquito 213. 

Boso presencia lo ta altamente aprecia. 


Triduo na 
Honor di 
La Birgen 
di Gracia 
di Aruba 


Prome Dia 
Oracion: 

Mama Maria, yuda mi. Mi 
ta un pecador, pero mi kier 
biba bon. 

Yudami pa mi por cambia 
mi bida y pa mi por cam- 
bia mi caracter pa mi por 
bay bon cu otronan. Mi ta 
stima Bo Mama Maria, pa- 
sobra mi sa cu pa medio di 
Mama Maria nos por logra 
alcansa e gracia di Hesus. 
Mama Maria, ofrece nos 
awor e luz berdadero. 
Amen. 

LAGANOSRESA: 

1 Nos Tata, 1 Ave Maria i 1 
Gloria na Tata (3X) 

Laga nos mustra Mama 
Maria nos Amor, haciendo 
un obra di Bondad. 

Awe tin e prome dia di 
Triduo na Koyari pa 7:30 
di anochi. Bin sin falta. 
Diabierna 13 di mei nos 
ta celebra Fiesta di La Bir- 
gen di Gracia di Aruba pa 
7:30 PM na Koyari. Ofrece 
Mama Maria un regalo cu 
bo(so) presencia. 


RICIBI 

AMKMAIMA 
TUU IHA DEN 



/—i 


Registra awo! 

Maoda bo e-mail na 
rLoticia@awemainta.com 

Lotto a 

entrega check 

di 61.000 
florin na feliz 
ganadora di 
Lotto Di Dia 

‘Señor ta mi wardador mi’n tin falta di nada den cunucu di 
yerba berde E ta ponemi sosega’ Psalmo 23 vers 1 y 2. 

Cu inmenso tristesa na nos curazon pero conforme cu Dios su 
boluntad nos ta participa fayecimento inespera di: 




' v 

; I u 

Sr. Louis Eleuterio Jacopucci 

Mihor conoci como “Elio” 

*18 april 1949-|8 mei 2016 

Na nomber di su unico yiu: 

Sharon van der Zwaan -Jacopucci y famia na Hulanda 

Su nieto: Sean van der Zwaan 

Rumannan: + Adelberto (Buchi) Jacopucci y famia 
Maria Josefa (Chepita) Montaña y famia 
+Emilia Paesch y famia 
+Aniceto (Nicky) Jacopucci y famia 
Stella Jacopucci y famia 
+lsmael Jacopucci y famia 
Auritha Nicolaas- y famia 
Maiky Jacopucci y famia na Hulanda 
+Linda Jacopucci y famia 
Violeta Baena y famia na Colombia 
+Julio Alex Jacopucci y famia 
Reyna Jacopucci y famia 
Jolanda Jacopucci y famia na hulanda 
Narciso (Esi) Jacopucci y famia 

Su compañera di bida: Lidia Basart 

Tur sobrino y sobrinanan, primo y primanan amigonan, conocir 
y demas famia. 

Oportunidad pa condolencia lo ta diaranzon 11 di mei 2016 for 
di 7’or pa 9’or di anochi na Balashi 82 (Cas di Aurita). Crema- 
cion lo tuma lugar den seno familiar. 

Nos disculpa si den nos tristeza nos por a lubida un persona. 



Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 



DIABIERNA 29 di april tabata un dia di suerte pa sra. Mary Y. ora cu el a gana 
89.000 florin cumprando numbernan vast pa e sorteo di Lotto Di Dia. El a cumpra 
su numbernan di suerta na VTC San Nicolas. 

E numbernan vast di Mary pa e sorteo di Lotto Di Dia, cual ta un wega cu ta hunga 
tur dia, ta 03-17-25-28-30. 

Lotto Di Dia tin un wega adicional cu ne, cual yama Facilito y ta costa 1 florin so mas. 
Cu Facilito bo ta gana premio cash al instante. Just “match” un di numbernan di Lotto 
Di Dia cu un di e numbernan di Facilito y bo ta bira un ganado di e suma menciona 
banda di e number di Facilito. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


“Señor ta mi wadador, mi’n tin falta di nada. 

Den cunucu di yerba berde e ta pone mi sosega. 
E ta hibami na awa trankil, pa mi bolbe haña forsa”. 
Salmo: 23 

Cu inmenso dolor na nos curason nos 
kier anuncia fayecimento di : 



Esmeralda Wernet 

Mihor conoci como "Esmie” 

*27-10-1957 - “04-05-2016 

Acto di entiero lo wordo anuncia despues 


Wit Gele 
Kruis cu 
un Santo 
Sacritcio 
di Misa 


EN conexion cu Dia di 
Enfermeria, Wit Gele Kruis 
Aruba ta tene un Santo 
Sacrificio di Misa na Brazil 
Cristo Rey, diaranson 11 di 
mei 2016 pa 7’or di anochi. 

Henter pueblo di Aruba ta 
keda cordialmente invita 
na e Santo Sacrificio di 
Misa aki pa gradicimento 
na Señor pa tur cos cu el a 
haci y ta sigui haxi pa cada 
enfermero(a). 

Minister dr. Alex Schwengle: "Nos no kier pelea mas, nos kier solucion" 

Negociacion cu casnan di anciano 
siguiendo tras di porta sera 

Trahando hunto pa yega na bon entendimento 



E dialogo entre Stichting Algemene Bejaardenzorg 
Aruba (SABA) y Minister di Salud, Deporte y Cuido di 
Nos Grandinan, dr. Alex Schwengle a confronta retonan 
y a para pa un rato, pero entretanto ta andando atrobe 
y ta bayendo hopi mihor. 

E titular di salud a bisa cu a acorda entre e partidonan 
envolvi pa tene desaroyo di e negociacionnan p’afo di 
prensa por lo pronto, te ora cu hunto nan lo por tin cu- 
alkier informacion relevante pa comparti cu comunidad. 
“Nos no kier pelea mas, nos kier solucion”, e mandatario 
ta agrega. 

Minister dr. Alex Schwengle a splica cu e discusion a 
escala na momento cu el a expresa cu e control nan, esta 
“Checks and Balances” di e fundacion no ta suficiente- 
mente bon y cu e ta comparti e opinion cu hustificacion 
di con ta uza e placa tampoco ta bon. 

Como esun cu na fin di dia ta responsabel pa con subsidi- 
onan, esta placa di pueblo, ta wordo inverti, e Minister 
ta desea di mira mas claridad en general, y cu tin mihor 
reportahe di den kico exactamente ta inverti e subsidio. 


Minister Schwengle a splica cu SABA ta haciendo mas 
huiswerk p’asina e por haya mas dato di e fundacion, 
y e ta sigur cu e dos partidonan lo yega na un acuerdo. 
Na SABA tin cosnan bon pasando, sin duda, Minister 
Schwengle a comenta. El a splica cu e proyectonan 
di saneamento di remedi y e “geheugenpolie” 
particularmente ta sumamente importante p’e 
residentenan di SABA mes, pero pa comunidad 
en general tambe. 


E proyecto di saneamento di remedinan ta un 
evaluacion di e remedinan di cada residente di 
e casnan di SABA. A resulta cu tin cliente cu ta 
tumando demasiado remedi, cual naturalmente 
tampoco no ta bon p’e persona mes y despues 
di un evaluacion pa profesionalnan medico ta 
bin na un mihor programa di remedi pa cada 
residente. 

E otro proyecto cu tin un balor agrega pa co- 
munidad completo, mirando e problematica 
di demencia na Aruba, t’e “geheugenpolie”. 

E policlinica ta provee un evaluacion di pash- 
entnan, tanto fisico como psicologico, si tin 
indicacion cu e pashent por tin un of otro 
condicion cu ta afecta su memoria. 


E servicio di “geheugenpolie” ta disponibel pa comuni- 
dad en general y ta wordo cubri pa AZV. 

E Minister a bisa, finalisando, cu no ta prudente pa kita 
SABA y pone un fundacion nobo, mirando e experticio y 
historia di SABA y lo ta pica si na dado momento SABA 
dicidi di trek terug. 

“Esaki no ta loke mi kier,” el a 
agrega. Loke e mandatario 
ta desea ta bon funcio- 
namento den SABA 
mes, entre SABA cu 
Gobierno y entre 
SABA cu nan part- 
nernan. 

Thairine Becker celebrando 
36 aña como enfermera 

Como hende muher no tabatin hopi alternativa di estudio y trabao na Aruba den añanan 80 


DURANTE e siman di enfermeria, dr. Horacio E. Odu- 
ber Hospitaal ta desea di duna mas atencion na su en- 
fermeronan y tambe na e ayudantenan den enfermeria. 
Durante ful e siman tin actividadnan special cu ta wordo 
organisa p’e profesionalnan den enfermeria. 

No solamente na Hospital tin enfermeronan ta traha 
incansablemente, pero tambe na diferente otro instancia 
manera SABA, casnan priva di cuido, Wit Gele Kruis, 
Kanker fonds y mucho mas. Y sin conta tur profesion- 
alnan den enfermeria cu a baha cu pensioen. 

Na tur cu durante nan carera profesional a duna 

cuerpo y alma na cuido 
di pashent nos 
kier a dedica 
e diferente 
articulo- 
nan aki 
cu lo 
b a y 
saliden 
trans- 




Awe den nos 
articulo nos 
a entrevista un 
enfermera 
c u t a 


cumpli 36 aña trahando den e profesion aki, esta sra. 
Thairine Becker. Thairine ta conoci pa ta un enfermera 
hopi dedica na su trabao y na su pashentnan. Cla pa yuda 
unda cu por y sin laga afo ta gusta innovacion. 

Ora cu Thairine a caba Julianaschool (M.A.V.O.) na 
1980 e no kier a bay traha mesora. 

Thairine e tempo ey a pensa y dicidi cu e kier scoge un 
trabao den cual e por combina traha y studia na mes 
momento. Su prome escogencia tabata pa bay studia 
pa bira Polis. 

Pero despues di a tende un charla na scol unda cu a bisa 
cu Cuerpo Policial preferiblemente no ta tuma hende 
muher y si nan tuma hende muher e mester tin cierto 
estatura, Thairine a dicidi pa no haci esaki mas. 

Thairine a caba scol na mei 1980 y asina ey dia 1 di 
september 1980 a cuminsa su carera den Dr. Horacio E. 
Oduber Hospitaal. E tempo ey tabata net un par di aña 
despues cu e soeurnan no tabata fungi como docente 
mas den hospital. 

Thairine ta corda cu el a haya sr. Richard Maxwell como 
docente. Thairine ta splica cu e opleiding no tabata hopi 
dificil, pero si tabatin hopi regla. Algun di e reglanan aki 
tabata p.e. cu bo no mag di meld ziek mucho. 

Si bo bira frecuentemente malo esaki por tabatin conse- 
cuencia pa cu bo estudio y carera den enfermeria. Tambe 
tabata asina cu como hende muher bo no tabatin mag di 
sali na estado den e prome tres añanan di bo estudio. Si 
toch bo sali na estado bo ta wordo kita for di e opleiding. 
Na final di tur aña escolar, bo tabatin examen. Y e regla 
tabata cu ta un biaha so bo mag di druip pa un examen. 
Si bo no pasa dos examen bo tin cu bandona bo studio. 
Esaki tabata nifica tambe mas cu claro cu e ora ey den 
cuatro aña bo tabata gradua. 

Thairine ta haci su esfuerso maximo pa haci su trabao 
miho cu e por. E no ta un trabao facil, bo tin di trata cu 
diferente hende, cultura, caso. 

Banda di esaki tambe bo tin cu trata cu hopi desaroyo- 
nan nobo continuamente cu ta bin lihe tras di otro. Y 
como profesional den enfermeria semper bo mester 
percura pa bo ta na altura di tur loke ta pasando den e 
mundo aki. 

Thairine desde e aña aki a haya un funcion nobo den 
Hospital, cual sigur ta un “challenge” p’e. 

Thairine kier desea tur profesional den enfermeria di 
curason pabien riba nan dia esta 12 di mei. 

Huez di Aruba no a laga 
copia di su sentencia 
atras na St. Maarten 


Veredicto 
contra asesino 
di Polis a 
laga herida 
profundo 


WILLEMSTAD - Hopi hende tanto esnan sensato como esnan cu hustificadamente 
ta hostiná cu e sentencia di 20 aña cu un Huez di Aruba a dicta contra e asesino di 
polis Benjamin na Sint Maarten aña pasá, ne momentonan aki acaso ta mes of mas 
hostil contra e Huez cu contra e asesino(nan). 

(Nota di Red: Nos no tin Huez di Aruba of Corsou, etc, pero un Cuerpo di Huez den 
servicio di Corte Comun di Husticia pa Aruba, Corsou, St. Maarten y BES-Eilanden) 


KICO TA 20 AÑA? 

Pa regla ora un preso comportá corectamente e ta sinta solamente 2/3 parti di su 
castigo. 

Un sóm simpel ta siña nos cu 20 aña ta 240 luna y 2/3 parti di esey ta 160 cu ta 13 
aña y 4 luna. 

Damisse ta preso for di 5 di augustus y si confirmá e sentencia e ta sinta ‘unicamente’ 
12 añay 7 luna. 

Esey ta nificá cu e ta sali liber na novémber di 2028 y lo tin 36 aña di edad cu practi- 
camente henter su bida su dilanti. 

E argumentacion di Huez ta practicamente bisa cu Damissse no tabatin intencion di 
mata e Polis loke ta realmente controversial. 

Si un tiro scapa di un arma accidentalmente y dal un hende, esey ta sin intencion di 
mata. 

Pero si Damisse a tira y alcansá Benjamin 4 biaha y despues a lós 7 tiro riba e otro 
Polis, ta con ta yama esey? Esey yama: Mi kier mata e Polis. 

Acaso mes controversial t’e castigo p’e cómplice Jovanny Leon, kende Huez a haña 
cu e no ta cómplice, pasobra ainda e tabata den e joyerfa ora Damisse a tira e Polis. 

E no ta cómplice apesar cu: E tabata den auto hunto cu un tipo cu tin un arma di 
candela 

e tambe ta culpabel di porte di arma maske e no a mishi cu e arma. 

Jovanny Leon tabata sa cu nan ta bay tira atraco riba un joyerfa y cu Danisse tabatin 
un arma. 

E no por bisa cu e no sa, pasobra Danisse a menasá clientenan di e tienda y como tal 
e ta socio di e criminal cu a mata e Polis. 

Y si Leon no a bin cu e iniciativa pa tira e atraco, Damisse lo no mester a enfrenta e 
Polis te p’e a tir’é mata. 

Pa su cómplice e Huez di Aruba a condené na 8 aña cu ta 96 luna di cual e tin cu sinta 
64 luna si e comportá bon y e por ta homber liber den 4 aña y 7 luna. Pe tempo ey e 
lo tin 25 aña. 


WILLEMSTAD - E castigo cu un Huez a dicta 
contra e asesino di e Polis Gamali Benjamin siman 
pasá no tabata un sorpresa pa hopi hende, pasobra e 
impresion tabata reina cu Huez lo no a dicta castigo 
di bida largo pe asesino. 

Hecho ta cu na Hulanda tin e tendencia pa no castiga 
hende pa bida largo, pero esey no tin sentido y ta 
violá e principio cu ta sera criminal pa rehabilitá y 
resocialisá nan. 

Mas bien opinion publico a kere cu e castigo lo tabata 
den careda di 30 aña pero 12 aña menos? E desicion 
tabata simplemente un bóftá sin man. 

Mas indignacion a causa e argumento cu e asesino 
no tabatin intencion di mata e Polis! 

Pero si bo pómp 10 bala den curpa di un Polis, su lus 
mester paga óf mester tabata bala di rubber! 

E unico consuelo cu famia y amigonan di e difunto 
tin ta cu e caso no a caba, pasobra Ministerio Publico 
a apelá e desicion y Corte di Husticia mester tene 
cuenta cu e hecho cu e caso a sacudi e isla profun- 
damente. 

Den e caso aki e rapero Ridge Damisse a mata Polis 
Gamali Benjamin dia 5 di augustus aña pasá ehecu- 
tando un plan di su cómplice Jovany Leon, kende a 
haña 8 aña di castigo. 

Den un otro articulo nos lo analisá cuanto tempo di e 
20 aña e asesino lo sinta si Corte di Husticia no dun’é 
un castigu mas largo. 

E castigo ta casi un premio pa un hoben cu a traha plan pa tira atraco y sa cu su socio 
tabatin arma di candela, pero pasobra e no tabata riba caya, ta haña solamente 8 
aña preso. 


Website: www.awemainta.com 
E-mail: noticia@awemainta.com 

Tur ciudadcino ta conta! 

Brandweer 
contribuyendo 
na proyecto 
comunitario 

Pa tur esunnan bibando riba caya 




RECIENTEMENTE, Cuerpo di Bombero y Rescate Aruba a haci un 
contribucion na un proyecto comunitario beneficiando personanan cu 
ta biba riba caya den centro y rond di e centro di Oranjestad. 

E accion a wordo organisa pa Iglesia Pentecostal Unida de Aruba y a 
conta cu diferente contribucion importante manera esun di Brandweer 
y e compania priva Meteoro, pa ofrece esunnan cu ta biba riba caya un 
baño, paña y sapato, cuido di djente, y cuminda. 

Ferdinand Ponson, Officier di Cuerpo di Bombero y Rescate Aruba a 
splica cu sa acerca nan pa contribui na proyectonan comunitario similar 
y esaki tabata e prome pa e aña aki. 

Nan a provee awa pa e personanan por disfruta di un baño y a yuda 
instala e sistema di baño temporario. 


E “set up” completo a tuma luga den e area di ex-Hotel Central, patras 
di Caya Betico Croes riba diabierna. 

Jenny Avello di Iglesia Pentecostal a splica cu e iglesia tin 15 aña ac- 
tivo na Aruba y ta acerca gruponan manera personanan cu ta biba riba 
caya, esunnan cu ta sufri kebrante di salud den hospital, residentenan 
di casnan di hende grandi y prizoneronan pa comparti palabra di Dios 
cu nan. Den e caso di e personanan cu ta biba riba caya, nan ta sigui 
monitor kende lo kier ricibi yudansa, banda di e proyecto comunitario, 
Avello a agrega. 


semper ta dispuesto, unda cu esaki ta posibel, pa yuda unda cu e ser 
humano ta ricibi un alivio y beneficio, Ferdinand Ponson a expresa. 
Ta un placer pa Brandweer por duna bek na comunidad pa medio di 
proyectonan special, unda y ora esaki ta posibel. 




www.facebook.com/AWEMainta 



Banda di nan trabao y tareanan diario, sea ta paga candela, rescata 
personanan pega den auto of brinda asistencia special, Brandweer 


visit our website 

[ 1 


www. AWEMainta. com 

Atletcmcm di 
Taekwondo a bisa 
AYO na Master 
Herrich Lo-A-Njoe 




TABATAsiman pasa cu Master Herrich Lo-A-Njoe a fayece 
inespera na su cas. Esaki a trece un shock grandi den e 
mundo di Taekwondo aki na Aruba y tambe internacional. 
Master Herrich Lo-A-Njoe a bay laga nos sin duna ningun 
señal, su tempo di bay sosega a yega sin cu nos tur a spera. 
Su gran amigo Jose Hernandez di Venezuela a haya su mes 
ta busca tur forma pa por bin Aruba y despidi di su amigo 
Master Herrich Lo-A-Njoe. 

Asina tambe por a mira Chico Ras un otro gran amigo 
di Master Herrich Lo-A-Njoe y sin conta e cantidad di 
atletanan, e.o. nos Director Victor (Toko) Winklaar 
kendenan a lanta serca Master Herrich Lo-A-Njoe y cu no 
por a kere cu el a bay sosega asina diripente. 

E atletanan cu a train y lanta serca Master Herrich Lo-A- 
Njoe lo no por lubida e “Yes Sir” di Master Herrich Lo-A- 
Njoe. 

E ultimo actividad cu Master Herrich Lo-A-Njoe a coach 
tabata e Aruba Taekwondo Classic, el a coach e team di 
Aruba completo cu a bringa contra di Venezuela su team 
di su gran amigo Jose Hernandez. 

Esaki tabata un di Herrich Lo-A-Njoe su soñonan cu a bira 
realidad. E tabatin un amor grandi pa Taekwondo. Jose 
Hernandez tabata yame papa Herrich. E amistad entre nan 
dos tabata masha grandi mes y a cuminsa cu Taekwondo 
na unda cu nan a conoce otro. 

Aruba a perde un siguidor grandi di Taekwondo na Aruba 
y cu a haci masha hopi mes pa Taekwondo di Aruba, 
buscando retonan semper p’e atletanan. 

Alberto Klabér a conoce Master Herrich Lo-A-Njoe na aña 
1990 durante di su vakantie na Aruba for di Hulanda unda 
cu el a train na Juliana School e tempo ey, aki un amistad 
a crece te cu despues Alberto Klabér a wordo busca for 
di Hulanda pa representa Aruba na West Palm Beach y a 
logra gana Oro pa Aruba y asina e amistad a sigui crece te 
cu ultimo n’e Aruba Taekwondo Classic. 

Awor e no tey mas, e yiunan di Alberto Klabér a train cerca 
Master Herrich Lo- A- Njoe mescos cu Rasheed y Hakeem 
Lowe y Clifford Rasmijn di Brazil Taekwondo Stichting. 
Un bunita despedida di tur e atletanan di Taekwondo 
kende a para dos dos na turno pa mas o menos 5 minuut na 
e caha di Master Herrich Lo-A-Njoe. Sosega na paz Master 
Herrich Lo-A-Njoe “Yes Sir”. 
































